การจัดการ 

(1) โครงสร้างการจัดการ

 

รายชื่อผู้บริหารหรือผู้มีอำนาจควบคุมของบริษัท

คณะกรรมการบริษัท ประกอบด้วย

1. นายจิรายุ อิศรางกูร ณ อยุธยา ประธานกรรมการ

2. พลอากาศเอกกำธน สินธวานนท์ กรรมการอิสระ

3. นายเสนาะ อูนากูล กรรมการ

4. นายสุเมธ ตันติเวชกุล กรรมการอิสระ

5. นายปรีชา อรรถวิภัชน์ กรรมการอิสระ

6. นายพนัส สิมะเสถียร กรรมการ

7. นายยศ เอื้อชูเกียรติ กรรมการ

8. นายอาสา สารสิน กรรมการอิสระ

9. นายชุมพล ณ ลำเลียง กรรมการ

10. นายธารินทร์ นิมมานเหมินท์ กรรมการอิสระ

11. นายประมนต์ สุธีวงศ์ กรรมการอิสระ

12. นายกานต์ ตระกูลฮุน กรรมการและกรรมการผู้จัดการใหญ่

นายวรพล เจนนภา เลขานุการคณะกรรมการ

ผู้บริหารระดับสูงของเอสซีจี (ณ วันที่ 1 มกราคม 2556) ประกอบด้วย

1. นายกานต์ ตระกูลฮุน กรรมการผู้จัดการใหญ่ เอสซีจี

2. นายเชาวลิต เอกบุตร ผู้ช่วยผู้จัดการใหญ่ - การเงินและการลงทุน เอสซีจี

กรรมการผู้จัดการใหญ่ เอสซีจี การลงทุน

3. นายธนวงษ์ อารีรัชชกุล ผู้ช่วยผู้จัดการใหญ่ - การบริหารกลาง เอสซีจี

4. นายชลณัฐ ญาณารณพ กรรมการผู้จัดการใหญ่ เอสซีจี เคมิคอลส์

5. นายสมชาย หวังวัฒนาพาณิช ผู้ช่วยผู้จัดการใหญ่ - ปฏิบัติการ เอสซีจี เคมิคอลส์

6. นายรุ่งโรจน์ รังสิโยภาส กรรมการผู้จัดการใหญ่ เอสซีจี เปเปอร์

7. นายพิชิต ไม้พุ่ม กรรมการผู้จัดการใหญ่ เอสซีจี ซิเมนต์

8. นายอารีย์ ชวลิตชีวินกุล กรรมการผู้จัดการใหญ่ เอสซีจี ผลิตภัณฑ์ก่อสร้าง

9. นายขจรเดช แสงสุพรรณ กรรมการผู้จัดการใหญ่ เอสซีจี ดิสทริบิวชั่น

การเข้าร่วมประชุมของคณะกรรมการบริษัทปี 2555 (จำนวนครั้ง)

+----------------+-------+--------+-------+-------+-------+--------+
| รายชื่อกรรมการ   | คณะก  | คณะกร  | คณะก  | คณะก  | คณะก  | ประช   |
|                | รรมกา | รมการต | รรมกา | รรมกา | รรมกา | ุมผู้ถือหุ้น |
|                | รบริษัท | รวจสอบ | รบรรษ | รพิจาร | รกิจกา |        |
|                |       |        | ัทภิบาล | ณาผลต | รสังคม | ปี 2555 |
|                | (     | (จำนวน |       | อบแทน |       |        |
|                | จำนวน | 4 คน)  | และ   |       | เพื่อ   | (จำนวน |
|                | 12    |        | สรรหา | (     | การพัฒ | 12 คน) |
|                | คน)   | จ      |       | จำนวน | นาอย่า |        |
|                |       | ำนวนกา | (     | 3 คน) | งยั่งยืน | จ      |
|                | จำน   | รประชุม | จำนวน |       |       | ำนวนกา |
|                | วนการ |        | 5 คน) | จำน   | (     | รประชุม |
|                | ประชุม | ทั้งปี 6  |       | วนการ | จำนวน |        |
|                |       | ครั้ง    | จำน   | ประชุม | 5 คน) | ทั้งปี 2  |
|                | ทั้งปี   |        | วนการ |       |       | ครั้ง    |
|                | 11    |        | ประชุม | ทั้งปี 6 | จำน   |        |
|                | ครั้ง   |        |       | ครั้ง   | วนการ |        |
|                |       |        | ทั้งปี 4 |       | ประชุม |        |
|                |       |        | ครั้ง   |       |       |        |
|                |       |        |       |       | ทั้งปี 4 |        |
|                |       |        |       |       | ครั้ง   |        |
+----------------+-------+--------+-------+-------+-------+--------+
| 1. นายจิรายุ     | 11/11 |        |       |       | 3/4   | 2/2    |
| อิศรางกูร ณ      |       |        |       |       |       |        |
| อยุธยา          |       |        |       |       |       |        |
+----------------+-------+--------+-------+-------+-------+--------+
| 2. พล.อ.อ.     | 10/11 | 6/6    |       |       |       | 2/2    |
| กำธน สินธวานนท์  |       |        |       |       |       |        |
+----------------+-------+--------+-------+-------+-------+--------+
| 3. นายเสนาะ    | 11/11 |        | 4/4   |       | 3/4   | 2/2    |
| อูนากูล          |       |        |       |       |       |        |
+----------------+-------+--------+-------+-------+-------+--------+
| 4. นายสุเมธ     | 11/11 |        | 4/4   |       | 3/4   | 2/2    |
| ตันติเวชกุล       |       |        |       |       |       |        |
+----------------+-------+--------+-------+-------+-------+--------+
| 5. นายปรีชา     | 11/11 | 6/6    |       |       |       | 2/2    |
| อรรถวิภัชน์       |       |        |       |       |       |        |
+----------------+-------+--------+-------+-------+-------+--------+
| 6. นายพนัส      | 11/11 |        | 2/4   |       |       | 2/2    |
| สิมะเสถียร       |       |        |       |       |       |        |
+----------------+-------+--------+-------+-------+-------+--------+
| 7. นายยศ       | 11/11 |        |       | 6/6   | 3/4   | 2/2    |
| เอื้อชูเกียรติ      |       |        |       |       |       |        |
+----------------+-------+--------+-------+-------+-------+--------+
| 8. นายอาสา     | 10/11 |        | 4/4   |       |       | 2/2    |
| สารสิน          |       |        |       |       |       |        |
+----------------+-------+--------+-------+-------+-------+--------+
| 9. นายชุมพล ณ   | 11/11 |        |       | 6/6   |       | 2/2    |
| ลำเลียง         |       |        |       |       |       |        |
+----------------+-------+--------+-------+-------+-------+--------+
| 10. นายธารินทร์  | 11/11 | 6/6    | 4/4   |       |       | 2/2    |
| นิมมานเหมินท์     |       |        |       |       |       |        |
+----------------+-------+--------+-------+-------+-------+--------+
| 11. นายประมนต์  | 11/11 | 6/6    |       | 6/6   |       | 2/2    |
| สุธีวงศ์          |       |        |       |       |       |        |
+----------------+-------+--------+-------+-------+-------+--------+
| 12. นายกานต์    | 11/11 |        |       |       | 4/4   | 2/2    |
| ตระกูลฮุน        |       |        |       |       |       |        |
+----------------+-------+--------+-------+-------+-------+--------+

หมายเหตุ: 1. กรรมการอิสระ จํานวน 6 คน ได้แก่ ลําดับที่ 2, 4, 5, 8, 10 และ 11

2. คณะกรรมการตรวจสอบ จํานวน 4 คน ได้แก่ ลําดับที่ 2, 5, 10 และ 11

  3. คณะกรรมการบรรษัทภิบาลและสรรหา จํานวน 5 คน ได้แก่ ลําดับที่ 3, 4, 6, 8 และ 10

  4. คณะกรรมการพิจารณาผลตอบแทน จํานวน 3 คน ได้แก่ ลําดับที่ 7, 9 และ 11

  5. คณะกรรมการกิจการสังคมเพื่อการพัฒนาอย่างยั่งยืน จํานวน 5 คน ได้แก่ ลําดับที่ 1, 3,
  4, 7 และ 12

  6. ประชุมวิสามัญผู้ถือหุ้นครั้งที่ 1/2555 เมื่อวันที่ 25 มกราคม 2555
  และประชุมสามัญผู้ถือหุ้นประจำปี 2555 เมื่อวันที่ 30 มีนาคม 2555

การเข้าร่วมอบรมหลักสูตรของกรรมการอิสระหลักสูตรใดหลักสูตรหนึ่งตามข้อเสนอแนะของ ก.ล.ต.

ที่จัดโดยสมาคมส่งเสริมสถาบันกรรมการบริษัทไทย (IOD)

+-----------------------+--------------+--------------+---------------+
| รา                    | ห            |              |               |
| ยชื่อกรรมการอิสระของบริษัท | ลักสูตรการอบรม |              |               |
+-----------------------+--------------+--------------+---------------+
|                       | Directors    | Directors    | Audit         |
|                       | C            | A            |               |
|                       | ertification | ccreditation | Committee     |
|                       | Program      | Program      |               |
|                       |              |              | Program       |
|                       | (DCP)        | (DAP)        |               |
|                       |              |              | (ACP)         |
+-----------------------+--------------+--------------+---------------+
|                       |              |              |               |
+-----------------------+--------------+--------------+---------------+
| 1. พล.อ.อ. กำธน       | -            | รุ่นที่ 18 /     | -             |
| สินธวานนท์              |              | 2004         |               |
+-----------------------+--------------+--------------+---------------+
| 2. นายสุเมธ ตันติเวชกุล   | รุ่นที่ 30 /     | -            | รุ่นที่ 11 / 2006 |
|                       | 2003         |              |               |
+-----------------------+--------------+--------------+---------------+
| 3. นายปรีชา อรรถวิภัชน์   | รุ่นที่ 39 /     | -            | รุ่นที่ 11 / 2006 |
|                       | 2004         |              |               |
+-----------------------+--------------+--------------+---------------+
| 4. นายอาสา สารสิน      | -            | รุ่นที่ 5 / 2003 | รุ่นที่ 11 / 2006 |
+-----------------------+--------------+--------------+---------------+
| 5. นายธารินทร์          | -            | -            | -             |
| นิมมานเหมินท์            |              |              |               |
+-----------------------+--------------+--------------+---------------+
| 6. นายประมนต์ สุธีวงศ์    | -            | รุ่นที่ 6 / 2003 | -             |
+-----------------------+--------------+--------------+---------------+

โครงสร้างคณะกรรมการบริษัท

องค์ประกอบของคณะกรรมการบริษัท

คณะกรรมการบริษัทประกอบด้วยบุคคลซึ่งมีความรู้ความสามารถเป็นที่ยอมรับในระดับประเทศ
เป็นผู้มีบทบาทสำคัญในการกำหนดนโยบายของบริษัท
โดยร่วมกับผู้บริหารระดับสูงวางแผนการดำเนินงานทั้งระยะสั้น ระยะยาว
ตลอดจนกำหนดนโยบายการเงิน การบริหารความเสี่ยง และภาพรวมขององค์กร
มีบทบาทสำคัญในการกำกับดูแล ตรวจสอบ และประเมินผลการดำเนินงานของเอสซีจี
และผลการปฏิบัติงานของผู้บริหารระดับสูงให้เป็นไปตามแผนที่วางไว้อย่างเป็นอิสระ
ดังรายชื่อตามที่ปรากฎในหน้า 92

กรรมการที่มีอำนาจลงนามผูกพันบริษัท คือ กรรมการบริษัท 2 คน ในจำนวน 4 คน คือ นายเสนาะ
อูนากูล หรือ นายยศ เอื้อชูเกียรติ หรือนายพนัส สิมะเสถียร หรือ นายกานต์ ตระกูลฮุน
ลงลายมือชื่อร่วมกัน

กรรมการบริษัทที่ไม่เป็นผู้บริหารจำนวน 11 คน กรรมการบริษัทที่มาจากฝ่ายบริหารจำนวน 1 คน
คือ กรรมการผู้จัดการใหญ่

บริษัทมีกรรมการที่มีคุณสมบัติเป็นกรรมการอิสระจำนวน 6 คนได้แก่ พล.อ.อ.กำธน สินธวานนท์
นายสุเมธ ตันติเวชกุล นายปรีชา อรรถวิภัชน์ นายอาสา สารสิน นายธารินทร์ นิมมานเหมินท์
และนายประมนต์ สุธีวงศ์
โดยมีคุณสมบัติกรรมการอิสระของบริษัทเป็นไปตามข้อกําหนดที่คณะกรรมการบริษัทเมื่อวันที่ 25
พฤษภาคม 2554
ได้มีมติเห็นชอบให้ปรับปรุงให้มีความเข้มงวดกว่าประกาศของคณะกรรมการกํากับตลาดทุน ดังนี้

1.  ถือหุ้นไม่เกินร้อยละ 0.5 ของจํานวนหุ้นที่มีสิทธิออกเสียงทั้งหมดของบริษัท บริษัทใหญ่
    บริษัทย่อย บริษัทร่วม ผู้ถือหุ้นรายใหญ่ หรือผู้มีอํานาจควบคุมของบริษัท ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจํา หรือผู้มีอํานาจควบคุมของบริษัท บริษัทใหญ่ บริษัทย่อย บริษัทร่วม
    บริษัทย่อยลําดับเดียวกัน ผู้ถือหุ้นรายใหญ่ หรือของผู้มีอํานาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ทั้งนี้
    ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการหรือที่ปรึกษาของส่วนราชการซึ่งเป็นผู้ถือหุ้นรายใหญ่
    หรือผู้มีอํานาจควบคุมของบริษัท

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
    ในลักษณะที่เป็นบิดามารดา คู่สมรส พี่น้องและบุตร รวมทั้งคู่สมรสของบุตรของผู้บริหาร
    ผู้ถือหุ้นรายใหญ่ผู้มีอํานาจควบคุม หรือบุคคลที่จะได้รับการเสนอให้เป็นกรรมการ
    ผู้บริหารหรือผู้มีอํานาจควบคุมของบริษัท หรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอํานาจควบคุมของบริษัท
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นที่มีนัย
    หรือผู้มีอํานาจควบคุมของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอํานาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

  ความสัมพันธ์ทางธุรกิจตามวรรคหนึ่ง
  รวมถึงการทํารายการทางการค้าที่กระทําเป็นปกติเพื่อประกอบกิจการการเช่าหรือให้เช่าอสังหาริมทรัพย์
  รายการเกี่ยวกับสินทรัพย์หรือบริการ
  หรือการให้หรือรับความช่วยเหลือทางการเงินด้วยการรับหรือให้กู้ยืม คํ้าประกัน
  การให้สินทรัพย์เป็นหลักประกันหนี้สิน รวมถึงพฤติการณ์อื่นทํานองเดียวกัน
  ซึ่งเป็นผลให้บริษัทหรือคู่สัญญามีภาระหนี้ที่ต้องชําระต่ออีกฝ่ายหนึ่งตั้งแต่ร้อยละ 3
  ของสินทรัพย์ที่มีตัวตนสุทธิของบริษัทหรือตั้งแต่ 20 ล้านบาทขึ้นไป แล้วแต่จํานวนใดจะตํ่ากว่า ทั้งนี้
  การคํานวณภาระหนี้ดังกล่าวให้เป็นไปตามวิธีการคํานวณมูลค่าของรายการที่เกี่ยวโยงกันตามประกาศคณะกรรมการกํากับตลาดทุนว่าด้วยหลักเกณฑ์ในการทํารายการที่เกี่ยวโยงกันโดยอนุโลม
  แต่ในการพิจารณาภาระหนี้ดังกล่าว ให้นับรวมภาระหนี้ที่เกิดขึ้นในระหว่าง 1
  ปีก่อนวันที่มีความสัมพันธ์ทางธุรกิจกับบุคคลเดียวกัน

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอํานาจควบคุมของบริษัท และไม่เป็นผู้ถือหุ้นที่มีนัย ผู้มีอํานาจควบคุม
    หรือหุ้นส่วนของสํานักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอํานาจควบคุมของบริษัทสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

6.  ไม่เป็นหรือเคยเป็นผู้ให้บริการทางวิชาชีพใดๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงินซึ่งได้รับค่าบริการเกินกว่า
    2 ล้านบาทต่อปีจากบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอํานาจควบคุมของบริษัท และไม่เป็นผู้ถือหุ้นที่มีนัย ผู้มีอํานาจควบคุม หรือหุ้นส่วนของ
    ผู้ให้บริการทางวิชาชีพนั้นด้วย เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

7.  ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

8.  ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
    บริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
    ลูกจ้าง พนักงาน ที่ปรึกษาที่รับเงินเดือนประจํา หรือถือหุ้นเกินร้อยละ 1
    ของจํานวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย

9.  สามารถเข้าร่วมการประชุมคณะกรรมการของบริษัทเพื่อตัดสินใจในเรื่องต่างๆ ได้โดยอิสระ

10. ไม่มีลักษณะอื่นใดที่ทําให้ไม่สามารถให้ความเห็นอย่างเป็นอิสระเกี่ยวกับการดําเนินงานของบริษัท

11. สามารถดูแลผลประโยชน์ของผู้ถือหุ้นทุกรายอย่างเท่าเทียมกัน

12. สามารถดูแลไม่ให้เกิดความขัดแย้งทางผลประโยชน์

13. ไม่เคยต้องคําพิพากษาว่าได้กระทําความผิดตามกฎหมายว่าด้วยหลักทรัพย์และตลาดหลักทรัพย์
    กฎหมายว่าด้วยธุรกิจสถาบันการเงิน กฎหมายว่าด้วยการประกันชีวิต
    กฎหมายว่าด้วยการประกันวินาศภัย กฎหมายว่าด้วยการป้องกันและปราบปรามการฟอกเงิน
    หรือกฎหมายที่เกี่ยวกับธุรกิจการเงินในทํานองเดียวกัน
    ไม่ว่าจะเป็นกฎหมายไทยหรือกฎหมายต่างประเทศโดยหน่วยงานที่มีอํานาจตามกฎหมายนั้น ทั้งนี้
    ในความผิดเกี่ยวกับการกระทําอันไม่เป็นธรรมที่เกี่ยวกับการซื้อขายหลักทรัพย์
    หรือการบริหารงานที่มีลักษณะเป็นการหลอกลวง ฉ้อฉล หรือทุจริต

14. หากมีคุณสมบัติตามข้อ 1 - 13
    กรรมการอิสระอาจได้รับมอบหมายจากคณะกรรมการบริษัทให้ตัดสินใจในการดําเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลําดับเดียวกัน หรือนิติบุคคลที่อาจมีความขัดแย้ง
    โดยมีการตัดสินใจแบบองค์คณะ (Collective Decision)
    ได้โดยไม่ถือว่ากรรมการอิสระเป็นกรรมการที่มีส่วนร่วมในการบริหารงาน

กรรมการบริษัทที่ไม่เป็นผู้บริหารมีการประชุมระหว่างกันเองในเรื่องการวางแผนพัฒนาผู้บริหารระดับสูง
(Succession Plan)
และการประเมินผลการปฏิบัติงานของกรรมการผู้จัดการใหญ่โดยกรรมการผู้จัดการใหญ่ไม่ได้เข้าประชุมในวาระการประเมินผลการปฏิบัติงานของตนเองและวาระที่เกี่ยวข้อง
ทั้งนี้ เพื่อให้กรรมการบริษัทที่ไม่เป็นผู้บริหารสามารถแสดงความคิดเห็นได้อย่างอิสระ

นอกจากนี้ ในเดือนที่ไม่มีการประชุมคณะกรรมการบริษัท
กรรมการบริษัททุกคนจะได้รับทราบสรุปผลการดำเนินการของบริษัทอย่างต่อเนื่อง
โดยบริษัทจะจัดส่งเอกสารสรุปผลการดำเนินงาน
ตลอดจนข่าวสารที่สำคัญของบริษัทให้กรรมการบริษัท เพื่อทราบความคืบหน้าด้วย

  ขอบเขตหน้าที่ของกรรมการบริษัท

ให้กรรมการบริษัทมีหน้าที่ดังต่อไปนี้

1.  บริหารกิจการให้เป็นไปเพื่อประโยชน์ที่ดีที่สุดแก่ผู้ถือหุ้น (Fiduciary Duty)
    โดยยึดถือแนวปฏิบัติสำคัญ 4 ประการ คือ

    1.  การปฏิบัติหน้าที่ด้วยความรอบคอบระมัดระวัง (Duty of Care)

    2.  การปฏิบัติหน้าที่ด้วยความซื่อสัตย์สุจริต (Duty of Loyalty)

    3.  การปฏิบัติตามกฎหมาย วัตถุประสงค์ ข้อบังคับ และมติที่ประชุมผู้ถือหุ้น (Duty of
        Obedience)

    4.  การเปิดเผยข้อมูลต่อผู้ถือหุ้นอย่างถูกต้อง ครบถ้วน และโปร่งใส (Duty of
        Disclosure)

2.  กำหนดวิสัยทัศน์ พันธกิจ และนโยบายการดำเนินธุรกิจของเอสซีจี
    เพื่อความมั่นคงและผลประโยชน์ที่สมดุลและยั่งยืนของทุกฝ่ายที่เกี่ยวข้อง
    รวมทั้งเพิ่มมูลค่าของผู้ถือหุ้นอย่างต่อเนื่อง

3.  พิจารณาแผนการดำเนินงาน และพัฒนาขีดความสามารถของเอสซีจี ให้แข่งขันได้ในระดับสากล

4.  ประเมินผลการดำเนินงานของเอสซีจี และผลการปฏิบัติงานของผู้บริหารระดับสูง

5.  กำกับดูแลและพัฒนาระบบการบริหารความเสี่ยง
    รวมทั้งการกำกับดูแลและพัฒนาบรรษัทภิบาลของเอสซีจีเพื่อให้ไปสู่มาตรฐานที่ยอมรับในระดับสากล

6.  อุทิศตนและเวลาโดยไม่แสวงหาผลประโยชน์แก่ตนเองหรือผู้หนึ่งผู้ใด และไม่ดำเนินการใดๆ
    ที่เป็นการขัดแย้งหรือแข่งขันกับผลประโยชน์ของบริษัทหรือเอสซีจี

7.  จัดการองค์กรให้เป็นไปตามกฎหมาย วัตถุประสงค์ ข้อบังคับ
    และมติของที่ประชุมผู้ถือหุ้นด้วยความซื่อสัตย์สุจริตและระมัดระวัง รักษาผลประโยชน์ขององค์กร

8.  ปฏิบัติตามหลักบรรษัทภิบาลของเอสซีจี และข้อพึงปฏิบัติที่ดีสำหรับกรรมการบริษัทจดทะเบียน
    ตามแนวทางของตลาดหลักทรัพย์แห่งประเทศไทย
    และคณะกรรมการกำกับหลักทรัพย์และตลาดหลักทรัพย์

9.  เป็นผู้กำกับดูแลและติดตามการวัดผลการดำเนินงานทั้งในระดับกลุ่มธุรกิจ และระดับเอสซีจี
    โดยกำหนดให้มีการรายงานผลการดำเนินงานอย่างสม่ำเสมอ
    รวมทั้งให้นโยบายเพื่อการพัฒนาและปรับปรุงการดำเนินงานของธุรกิจ
    ตลอดจนการพัฒนาบุคลากรของเอสซีจี

10. ส่งเสริมให้พนักงานทุกระดับมีจิตสำนึกในจริยธรรมและคุณธรรม
    โดยตระหนักในความสำคัญของระบบควบคุมและตรวจสอบภายใน
    เพื่อลดความเสี่ยงด้านการทุจริตและการใช้อำนาจอย่างไม่ถูกต้อง
    รวมทั้งป้องกันการกระทำผิดกฎหมาย

11. ดูแลผลประโยชน์ทั้งของผู้ถือหุ้นรายใหญ่และผู้ถือหุ้นส่วนน้อยตามสิทธิอย่างเป็นธรรม นอกจากนี้
    ผู้ถือหุ้นยังสามารถใช้สิทธิในการดูแลรักษาผลประโยชน์ของตนและได้รับข่าวสารอย่างถูกต้อง
    ครบถ้วน โปร่งใส เปิดเผย และสามารถตรวจสอบได้

12. ตระหนักถึงบทบาทหน้าที่ความรับผิดชอบของคณะกรรมการบริษัท เคารพสิทธิของผู้ถือหุ้น
    ปฏิบัติต่อผู้ถือหุ้นและผู้มีส่วนได้เสียอื่นอย่างเป็นธรรม มีความโปร่งใสในการดำเนินงาน
    และมีการเปิดเผยข้อมูลอย่างถูกต้องเพียงพอ

13. ประเมินผลการปฏิบัติหน้าที่ของคณะกรรมการบริษัทเป็นประจำทุกปี
    โดยให้มีการประเมินผลการปฏิบัติงานเป็น 2 แบบ คือ
    ประเมินการปฏิบัติงานโดยรวมของคณะกรรมการบริษัทและคณะอนุกรรมการ (As a Whole)
    และการประเมินตนเองเป็นรายบุคคล (Self-assessment)
    เพื่อนำผลการประเมินมาพิจารณาร่วมกันในคณะกรรมการบริษัท

14. เข้าร่วมประชุมคณะกรรมการบริษัทและการประชุมผู้ถือหุ้น เว้นแต่ในกรณีที่มีเหตุสุดวิสัย
    โดยกรรมการบริษัทที่ไม่สามารถเข้าร่วมประชุมจะต้องแจ้งให้ประธานกรรมการหรือเลขานุการคณะกรรมการบริษัททราบล่วงหน้าก่อนการประชุม

ในการปฏิบัติหน้าที่คณะกรรมการบริษัทอาจขอคำปรึกษาจากที่ปรึกษาอิสระภายนอกหรือผู้เชี่ยวชาญในวิชาชีพอื่นๆ
หากเห็นว่ามีความจำเป็นและเหมาะสม

  วาระการดำรงตำแหน่งของกรรมการบริษัท

จำนวนปีที่ดำรงตำแหน่งในแต่ละวาระ

ข้อบังคับของบริษัทได้กำหนดจำนวนปีที่ดำรงตำแหน่งในแต่ละวาระของกรรมการบริษัทเป็นไปตาม
พระราชบัญญัติบริษัทมหาชนจำกัด โดยในการประชุมสามัญผู้ถือหุ้นประจำปี
กรรมการบริษัทต้องออกจากตำแหน่งจำนวน 1 ใน 3 ถ้าจำนวนกรรมการแบ่งออกให้ตรงเป็น 3
ส่วนไม่ได้ก็ให้ออกโดยจำนวนใกล้ที่สุดกับส่วน 1 ใน 3 ทั้งนี้
กรรมการบริษัทที่จะต้องออกจากตำแหน่งนั้นให้พิจารณาจากกรรมการบริษัทที่อยู่ในตำแหน่งนานที่สุดเป็นผู้ออกจากตำแหน่ง
ซึ่งปัจจุบันบริษัทมีกรรมการทั้งสิ้นจำนวน 12 คน แต่ละคนจะดำรงตำแหน่งวาระละ 3 ปี
อย่างไรก็ตาม กรรมการบริษัทที่ออกไปนั้นอาจได้รับเลือกตั้งให้ดำรงตำแหน่งอีกก็ได้

จำนวนวาระการดำรงตำแหน่งติดต่อกันของกรรมการ

บริษัทเห็นว่ากรรมการของบริษัททุกคนซึ่งได้รับเลือกตั้งจากที่ประชุมผู้ถือหุ้นต่างเป็นกรรมการที่ทรงคุณวุฒิ
มีความรู้ความสามารถในระดับต้นของประเทศ มีคุณธรรมและจริยธรรม
ตลอดจนปฏิบัติหน้าที่ได้เป็นอย่างดีตลอดมา
และหากที่ประชุมผู้ถือหุ้นยังคงให้ความไว้วางใจโดยเลือกตั้งกรรมการผู้ทรงคุณวุฒิดังกล่าวเป็นกรรมการของบริษัทก็ย่อมจะต้องเคารพสิทธิของผู้ถือหุ้น
บริษัทจึงไม่ได้มีการกำหนดจำนวนวาระการดำรงตำแหน่งติดต่อกันของกรรมการไว้ตายตัว

อย่างไรก็ตาม ในปี 2554
คณะกรรมการบริษัทยังได้มีมติเห็นชอบให้กําหนดวาระการดํารงตําแหน่งกรรมการอิสระไม่เกิน 3
วาระติดต่อกันโดยเริ่มนับวาระแรกตั้งแต่วันที่ 25 พฤษภาคม 2554

  การประชุมของคณะกรรมการบริษัท

กรรมการบริษัทต้องเข้าร่วมประชุมคณะกรรมการบริษัทอย่างสม่ำเสมอเพื่อรับทราบและร่วมกันตัดสินใจในการดำเนินธุรกิจของบริษัท
โดยมีการจัดประชุมอย่างน้อยปีละ 8 ครั้ง
แต่ละครั้งจะมีการกำหนดวาระการประชุมล่วงหน้าไว้ชัดเจนและอาจมีการประชุมครั้งพิเศษเพิ่มเติมเพื่อพิจารณาเรื่องที่มีความสำคัญเร่งด่วน

ในการประชุม
ประธานกรรมการและกรรมการผู้จัดการใหญ่เป็นผู้ร่วมกันกำหนดวาระการประชุมและพิจารณาเรื่องเข้าวาระการประชุมคณะกรรมการบริษัท
โดยเปิดโอกาสให้กรรมการแต่ละคนสามารถเสนอเรื่องต่างๆ
เพื่อเข้ารับการพิจารณาเป็นวาระการประชุมได้

ในปี 2555 ได้มีการประชุมคณะกรรมการจำนวน 11 ครั้ง
โดยเป็นการประชุมที่กำหนดไว้ล่วงหน้าทั้งปี 8 ครั้ง และครั้งพิเศษ 3 ครั้ง ทั้งนี้
ในการประชุมแต่ละครั้งได้มีการจัดส่งเอกสารประกอบวาระการประชุมในแต่ละวาระส่งให้กับกรรมการบริษัทแต่ละคนล่วงหน้า
เพื่อให้กรรมการบริษัทมีเวลาพอเพียงที่จะศึกษาข้อมูลในเรื่องต่างๆ อย่างเพียงพอ

ในการพิจารณาเรื่องต่างๆ ประธานกรรมการ
ซึ่งทำหน้าที่ประธานในที่ประชุมได้เปิดโอกาสให้กรรมการแสดงความคิดเห็นได้อย่างอิสระ ทั้งนี้
การลงมติในที่ประชุมคณะกรรมการบริษัทให้ถือมติของเสียงข้างมาก
โดยให้กรรมการคนหนึ่งมีเสียงหนึ่งเสียงและกรรมการที่มีส่วนได้เสียจะไม่เข้าร่วมประชุม
และ/หรือไม่ใช้สิทธิออกเสียงลงคะแนนในเรื่องนั้น หากคะแนนเสียงเท่ากัน
ประธานในที่ประชุมจะออกเสียงเพิ่มขึ้นอีกหนึ่งเสียงเป็นเสียงชี้ขาด

ในการประชุมคณะกรรมการบริษัท ฝ่ายจัดการเอสซีจีได้เข้าร่วมประชุมด้วย
เพื่อให้ข้อมูลที่เป็นประโยชน์และรับทราบนโยบายโดยตรง
เพื่อให้สามารถนำไปปฏิบัติอย่างมีประสิทธิภาพ
เว้นแต่ในบางวาระที่ประชุมเฉพาะคณะกรรมการบริษัท
หรือเฉพาะคณะกรรมการบริษัทที่ไม่เป็นผู้บริหาร ทั้งนี้ เพื่อความเป็นอิสระในการพิจารณาเรื่องต่างๆ

นอกจากนี้
คณะกรรมการบริษัทให้ความสำคัญในเรื่องการจัดการเกี่ยวกับความขัดแย้งด้านผลประโยชน์ของผู้เกี่ยวข้องอย่างรอบคอบ
เป็นธรรม และโปร่งใส รวมทั้งมีการเปิดเผยข้อมูลในเรื่องดังกล่าวอย่างครบถ้วน
ในกรณีที่กรรมการบริษัทคนหนึ่งคนใดมีส่วนได้เสียกับผลประโยชน์เกี่ยวกับเรื่องที่มีการพิจารณา
กรรมการที่มีส่วนได้เสียจะต้องไม่มีส่วนร่วมในการตัดสินใจในเรื่องนั้น

เมื่อสิ้นสุดการประชุม
เลขานุการบริษัทเป็นผู้มีหน้าที่จัดทำรายงานการประชุมเสนอให้ที่ประชุมคณะกรรมการบริษัทรับรองในวาระแรกของการประชุมครั้งถัดไป
และให้ประธานกรรมการบริษัทลงลายมือชื่อรับรองความถูกต้อง ทั้งนี้
กรรมการบริษัทสามารถแสดงความคิดเห็น
ขอแก้ไขเพิ่มเติมรายงานการประชุมให้มีความละเอียดถูกต้องมากที่สุดได้
รายงานการประชุมที่ที่ประชุมรับรองแล้วจะถูกจัดเก็บอย่างเป็นระบบในรูปแบบของเอกสารชั้นความลับของบริษัท
ณ สำนักงานเลขานุการบริษัท
และจัดเก็บในรูปแบบเอกสารอิเล็กทรอนิกส์พร้อมกับเอกสารประกอบวาระการประชุมต่างๆ
เพื่อสะดวกในการสืบค้นอ้างอิง

  การกำหนดจำนวนบริษัทจดทะเบียนที่กรรมการบริษัทจะไปดำรงตำแหน่งกรรมการ

คณะกรรมการบริษัทได้กำหนดนโยบายการกำหนดจำนวนบริษัทจดทะเบียนที่กรรมการบริษัทจะไปดำรงตำแหน่งกรรมการ
เพื่อให้บริษัทได้รับประโยชน์สูงสุดในการที่กรรมการบริษัทสามารถอุทิศเวลาสำหรับการปฏิบัติหน้าที่ได้อย่างมีประสิทธิภาพ
โดยกำหนดให้กรรมการบริษัทดำรงตำแหน่งในบริษัทจดทะเบียนรวมไม่เกิน 5 บริษัท
ยกเว้นในกรณีได้รับมอบหมายจากบริษัทให้ไปดำรงตำแหน่ง นอกจากนี้
บริษัทมีแนวปฏิบัติในกรณีกรรมการผู้จัดการใหญ่จะเข้าดำรงตำแหน่งกรรมการในบริษัทอื่น
โดยจะมีการเสนอเรื่องการดำรงตำแหน่งในบริษัทอื่นเพื่อให้คณะกรรมการบริษัทให้ความเห็นชอบ

  การแบ่งแยกบทบาทหน้าที่ระหว่างคณะกรรมการบริษัทกับฝ่ายจัดการ

เอสซีจีได้แบ่งแยกบทบาทหน้าที่ความรับผิดชอบระหว่างคณะกรรมการบริษัทกับฝ่ายจัดการเอสซีจีอย่างชัดเจน
โดยกรรมการบริษัททำหน้าที่ในการกำหนดนโยบายและกำกับดูแลการดำเนินงานของฝ่ายจัดการเอสซีจีในระดับนโยบาย
ขณะที่ฝ่ายจัดการเอสซีจีทำหน้าที่บริหารงานในด้านต่างๆ ให้เป็นไปตามนโยบายที่กำหนด ดังนั้น
ประธานกรรมการ และกรรมการผู้จัดการใหญ่จึงเป็นบุคคลคนละคนกัน
โดยทั้งสองตำแหน่งต้องผ่านการคัดเลือกจากคณะกรรมการบริษัท
เพื่อให้ได้บุคคลที่มีความเหมาะสมที่สุด นอกจากนี้
คณะกรรมการบริษัทยังเป็นผู้กำหนดแผนการสืบทอดตำแหน่งของผู้บริหารระดับสูง
โดยจะมีการทบทวนแผนดังกล่าวเป็นประจำทุกปี

ประธานกรรมการไม่ได้เป็นกรรมการที่เป็นผู้บริหาร และไม่มีส่วนร่วมในการบริหารงานของเอสซีจี
ตลอดจนไม่มีอำนาจลงนามผูกพันบริษัท
เพื่อให้แบ่งแยกหน้าที่ระหว่างการกำกับดูแลเชิงนโยบายในภาพรวมของบริษัทกับการบริหารงานได้อย่างชัดเจน

ในปี 2555 ผู้บริหารระดับสูงของเอสซีจี มีจํานวน 10 คน ได้แก่ กรรมการผู้จัดการใหญ่ เอสซีจี
ผู้ช่วยผู้จัดการใหญ่-การเงินและการลงทุน เอสซีจี ผู้ช่วยผู้จัดการใหญ่-การบริหารกลาง เอสซีจี
และกรรมการผู้จัดการใหญ่ในกลุ่มธุรกิจของเอสซีจี ได้แก่ เอสซีจี เคมิคอลส์ เอสซีจี เปเปอร์
เอสซีจี ซิเมนต์ เอสซีจี ผลิตภัณฑ์ก่อสร้าง เอสซีจี ดิสทริบิวชั่น และรองกรรมการผู้จัดการใหญ่
เอสซีจี ผลิตภัณฑ์ก่อสร้าง รวมทั้งผู้ช่วยผู้จัดการใหญ่-ปฏิบัติการ เอสซีจี เคมิคอลส์ ทั้งนี้
ผู้บริหารระดับสูงทั้ง 10 คนนี้จะได้รับมอบหมายอำนาจหน้าที่ให้ดำเนินงานภายใต้นโยบายต่างๆ
ที่กำหนดไว้ รับผิดชอบผลการดำเนินงานโดยรวม
ควบคุมค่าใช้จ่ายและงบลงทุนตามขอบเขตที่คณะกรรมการอนุมัติในแผนงานประจำปี
ดำเนินการตามนโยบายด้านบุคคล แก้ไขปัญหาหรือความขัดแย้งที่มีผลกระทบต่อองค์กร
และดำรงไว้ซึ่งการสื่อสารที่มีประสิทธิภาพต่อผู้มีส่วนเกี่ยวข้อง

  เลขานุการคณะกรรมการและเลขานุการบริษัท

เลขานุการคณะกรรมการ

คณะกรรมการบริษัทได้มีมติแต่งตั้งนายวรพล เจนนภา เป็นเลขานุการคณะกรรมการ
เพื่อทำหน้าที่เป็นที่ปรึกษาให้คำแนะนำแก่กรรมการในการปฏิบัติตามกฎหมายเกี่ยวกับหน้าที่ความรับผิดชอบต่างๆ
ของกรรมการ รวมทั้งจัดทำรายงานการประชุมคณะกรรมการบริษัท
และเข้าร่วมประชุมคณะกรรมการบริษัททุกครั้ง
โดยเลขานุการคณะกรรมการที่คณะกรรมการแต่งตั้งขึ้นเป็นผู้ที่คณะกรรมการเห็นว่ามีความเหมาะสม
เนื่องจากเป็นผู้ที่มีความรู้ความสามารถและประสบการณ์สูงที่จะช่วยให้คำแนะนำแก่กรรมการในการปฏิบัติตามกฎหมาย
ระเบียบ ข้อบังคับต่างๆ ตลอดจนบรรษัทภิบาลเอสซีจีได้อย่างถูกต้อง

เลขานุการบริษัท

คณะกรรมการได้มีมติแต่งตั้งนางพรเพ็ญ นามวงษ์ เป็นเลขานุการบริษัท
เพื่อทำหน้าที่จัดการประชุมคณะกรรมการบริษัท คณะอนุกรรมการชุดต่างๆ และการประชุมผู้ถือหุ้น
รวมทั้งจัดทำรายงานการประชุมคณะกรรมการ รายงานการประชุมผู้ถือหุ้น รายงานประจำปี
ตลอดจนจัดเก็บเอกสารตามที่กฎหมายกำหนด
โดยเลขานุการบริษัทที่คณะกรรมการแต่งตั้งขึ้นเป็นผู้ที่คณะกรรมการเห็นว่ามีความเหมาะสม
มีความรู้ความสามารถในการบริหารงานเลขานุการบริษัท
และดำรงตำแหน่งเป็นผู้อำนวยการสำนักงานเลขานุการบริษัท
ซึ่งเป็นหน่วยงานที่สนับสนุนงานเลขานุการบริษัทให้เป็นไปตามกฎหมาย ระเบียบข้อบังคับต่างๆ
ตลอดจนรับผิดชอบดูแลงานด้านบรรษัทภิบาลเอสซีจี

คณะกรรมการชุดย่อย

คณะกรรมการบริษัทได้แต่งตั้งคณะอนุกรรมการชุดต่างๆ ได้แก่คณะกรรมการตรวจสอบ
คณะกรรมการบรรษัทภิบาลและสรรหา คณะกรรมการพิจารณาผลตอบแทน
และคณะกรรมการกิจการสังคมเพื่อการพัฒนาอย่างยั่งยืน เพื่อปฏิบัติหน้าที่เฉพาะเรื่องและเสนอเรื่อง
ให้คณะกรรมการบริษัทพิจารณาหรือรับทราบ
ซึ่งคณะกรรมการบริษัทอาจแต่งตั้งคณะอนุกรรมการเฉพาะเรื่องชุดอื่นๆ
ตามความเหมาะสมกับสถานการณ์ที่เปลี่ยนแปลงได้ โดยเอสซีจีได้จัดให้มีข้อบังคับ (Charter)
ของคณะกรรมการและคณะอนุกรรมการชุดต่างๆ เพื่อกำหนดหน้าที่และความรับผิดชอบต่าง ๆ
และได้เปิดเผย Charter ดังกล่าวในเว็บไซต์ของบริษัทด้วย นอกจากนั้น
ยังจัดให้มีการประเมินผลการปฏิบัติงานและทบทวนผลการปฏิบัติหน้าที่ของคณะอนุกรรมการเป็นประจำทุกปีอย่างน้อยปีละ
1 ครั้ง โดยในปี 2555 ได้ใช้แบบประเมินผลการปฏิบัติงานของคณะกรรมการบริษัท
และคณะอนุกรรมการชุดต่างๆ รวมทั้งแบบประเมินผลการปฏิบัติงานของประธานกรรมการ
เหมือนกับที่ใช้ในปี 2554 ซึ่งได้มีการปรับปรุงแบบประเมินผลการปฏิบัติงานของคณะกรรมการ
และคณะอนุกรรมการชุดต่างๆ เล็กน้อย เพื่อให้กรรมการสามารถประเมินผลได้สะดวกยิ่งขึ้น

คณะกรรมการตรวจสอบ

ประกอบด้วยกรรมการบริษัทที่เป็นกรรมการอิสระจำนวน 4 คน
โดยกรรมการตรวจสอบทุกคนมีความรู้ ความเข้าใจ และมีประสบการณ์การทำงานด้านบัญชี
หรือการเงินเป็นที่ยอมรับ โดยมีนายธารินทร์ นิมมานเหมินท์
เป็นกรรมการตรวจสอบที่เป็นผู้ที่มีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของงบการเงินได้
โดยทำหน้าที่สอบทานการดำเนินงานให้ถูกต้องตามนโยบายและระเบียบข้อบังคับ ตลอดจนกฎหมาย
ระเบียบปฏิบัติ และข้อกำหนดของหน่วยงานกำกับดูแล
ส่งเสริมให้พัฒนาระบบรายงานทางการเงินและบัญชีให้เป็นไปตามมาตรฐานสากล
รวมทั้งสอบทานให้มีระบบการควบคุมภายใน ระบบตรวจสอบภายใน
และระบบบริหารความเสี่ยงที่รัดกุม เหมาะสม ทันสมัย และมีประสิทธิภาพ
คณะกรรมการตรวจสอบปฏิบัติหน้าที่และแสดงความคิดเห็นได้อย่างอิสระ
โดยมีหน่วยงานตรวจสอบภายในเป็นหน่วยปฏิบัติซึ่งรายงานตรงต่อคณะกรรมการตรวจสอบ
รวมทั้งมีการปรึกษาหารือกับผู้สอบบัญชี ที่ปรึกษา และผู้เชี่ยวชาญด้านกฎหมายและบัญชีเป็นประจำ
โดยคณะกรรมการตรวจสอบจะมีการประชุมร่วมกับผู้สอบบัญชีโดยไม่มีฝ่ายจัดการเข้าประชุมอย่างน้อยปีละ
1 ครั้ง เพื่อขอความเห็นจากผู้สอบบัญชีในเรื่องต่างๆ นอกจากนี้
คณะกรรมการตรวจสอบยังมีที่ปรึกษาภายนอกที่เป็นอิสระ โดยบริษัทเป็นผู้ออกค่าใช้จ่ายทั้งหมด

  คณะกรรมการตรวจสอบ จำนวน 4 คน ประกอบด้วย

1. พล.อ.อ.กำธน สินธวานนท์ ประธานกรรมการตรวจสอบ

2. นายปรีชา อรรถวิภัชน์ กรรมการตรวจสอบ

3. นายธารินทร์ นิมมานเหมินท์ กรรมการตรวจสอบ

4. นายประมนต์ สุธีวงศ์ กรรมการตรวจสอบ

วาระการดำรงตำแหน่งของกรรมการตรวจสอบ

กรรมการตรวจสอบมีวาระอยู่ในตำแหน่งคราวละ 3 ปี
เมื่อครบกำหนดออกตามวาระก็อาจได้รับการพิจารณาแต่งตั้งให้ดำรงตำแหน่งต่อไปอีกได้

ขอบเขตหน้าที่ของกรรมการตรวจสอบ

ให้กรรมการตรวจสอบมีหน้าที่ดังต่อไปนี้

1.
สอบทานให้มีระบบรายงานทางการเงินและการเปิดเผยข้อมูลในงบการเงินตามมาตรฐานการบัญชีที่กำหนดโดยกฎหมายอย่างโปร่งใส
ถูกต้อง และเพียงพอ

2. ส่งเสริมให้มีการพัฒนาระบบรายงานทางการเงินให้ทัดเทียมกับมาตรฐานบัญชีสากล

3. สอบทานให้บริษัทมีระบบการควบคุมภายใน (Internal Control) และการตรวจสอบภายใน
(Internal Audit) ที่เหมาะสมและมีประสิทธิผลตามวิธีการและมาตรฐานสากลที่ยอมรับโดยทั่วไป

4. สอบทานให้มีระบบงานเชิงป้องกันและเป็นประโยชน์กับหน่วยงาน
เพื่อเพิ่มประสิทธิภาพและประสิทธิผลในการปฏิบัติงานให้ดียิ่งขึ้น

5. สอบทานระบบการบริหารความเสี่ยงและการกำกับดูแลขององค์กร

6. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์และกฎหมายอื่นๆ
ที่เกี่ยวข้องกับธุรกิจของบริษัท

7. สอบทานสรุปผลตรวจสอบทุจริตและกำหนดมาตรการป้องกันภายในองค์กร
รวมทั้งสอบทานกระบวนการภายในของบริษัทเกี่ยวกับการแจ้งเบาะแสและการรับข้อร้องเรียน

8.
สอบทานความถูกต้องและประสิทธิผลของระบบเทคโนโลยีสารสนเทศที่เกี่ยวข้องกับการควบคุมภายในรายงานทางการเงิน
การบริหารความเสี่ยง และเสนอแนะการปรับปรุงให้ทันสมัยอยู่เสมอ

9. พิจารณารายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์แห่งประเทศไทย

10.
สอบทานให้กรรมการตรวจสอบมีการประเมินผลการปฏิบัติงานของคณะกรรมการตรวจสอบโดยรวมและการประเมินผลการปฏิบัติงานของตนเองเป็นประจำทุกปี

11. สอบทานและให้ความเห็นในการปฏิบัติงานของสำนักงานตรวจสอบและประสานงานกับผู้สอบบัญชี

12. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานกรรมการตรวจสอบ และมีความเห็นในเรื่องต่างๆ
ตามข้อกำหนดของตลาดหลักทรัพย์ฯ

13. พิจารณาคัดเลือก เสนอ แต่งตั้งบุคคลซึ่งมีความเป็นอิสระเพื่อทำหน้าที่ผู้สอบบัญชีของบริษัท
รวมทั้งเสนอค่าตอบแทนของผู้สอบบัญชีของบริษัท และประเมินประสิทธิภาพการทำงานของผู้สอบบัญชี

14. จัดให้มีการประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมอย่างน้อยปีละ 1 ครั้ง

15. สอบทานให้มีการประเมินผลการปฏิบัติงานตรวจสอบของสำนักงานตรวจสอบตามมาตรฐานสากล

16. พิจารณาอนุมัติงบประมาณและกำลังพลของสำนักงานตรวจสอบ

17. ให้ความเห็นชอบในการแต่งตั้ง ถอดถอน โยกย้าย
หรือเลิกจ้างผู้อำนวยการสำนักงานตรวจสอบ

18. พิจารณาความเป็นอิสระของหน่วยงานตรวจสอบภายใน
โดยพิจารณาจากการปฏิบัติหน้าที่และรายงานต่างๆ รวมทั้งสายการบังคับบัญชา

19. ปฏิบัติการอื่นใดตามที่กฎหมายกำหนดหรือคณะกรรมการบริษัทจะมอบหมาย

ในการปฏิบัติงานตามขอบเขตอำนาจหน้าที่ ให้คณะกรรมการตรวจสอบมีอำนาจเรียก สั่งการ
ให้ฝ่ายจัดการ หัวหน้าหน่วยงาน หรือพนักงานของบริษัทที่เกี่ยวข้องมาให้ความเห็น
ร่วมประชุมหรือส่งเอกสารตามที่เห็นว่าเกี่ยวข้องจำเป็น
รวมทั้งแสวงหาความเห็นที่เป็นอิสระจากที่ปรึกษาทางวิชาชีพอื่นใดเมื่อเห็นว่าจำเป็นด้วยค่าใช้จ่ายของบริษัท

คณะกรรมการตรวจสอบปฏิบัติงานภายในขอบเขตอำนาจหน้าที่และความรับผิดชอบตามคำสั่งของคณะกรรมการบริษัท
คณะกรรมการบริษัทเป็นผู้รับผิดชอบการดำเนินงานของบริษัทโดยตรงต่อผู้ถือหุ้น ผู้มีส่วนได้เสีย
และบุคคลทั่วไป

ความรับผิดชอบของคณะกรรมการตรวจสอบ

1.  หลังจากคณะกรรมการตรวจสอบได้รับทราบกรณีที่ผู้สอบบัญชีพบพฤติการณ์อันควรสงสัยว่ากรรมการผู้จัดการ
    หรือบุคคล
    ซึ่งรับผิดชอบในการดำเนินงานของบริษัทกระทำความผิดตามพระราชบัญญัติหลักทรัพย์และตลาดหลักทรัพย์
    มาตรา 281/2 วรรคสอง มาตรา 305 มาตรา 306 มาตรา 308 มาตรา 309 มาตรา
    310 มาตรา 311 มาตรา 312 หรือมาตรา 313
    ให้คณะกรรมการตรวจสอบดำเนินการตรวจสอบและรายงานผลการตรวจสอบในเบื้องต้นให้สำนักงานคณะกรรมการกำกับหลักทรัพย์และตลาดหลักทรัพย์และผู้สอบบัญชีทราบภายใน
    30 วันนับแต่วันที่ได้รับแจ้งจากผู้สอบบัญชี

2.  ในการปฏิบัติหน้าที่ของคณะกรรมการตรวจสอบ
    หากพบหรือมีข้อสงสัยว่ามีรายการหรือการกระทำดังต่อไปนี้
    ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
    ให้คณะกรรมการตรวจสอบรายงานต่อคณะกรรมการบริษัทเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

    1.  รายการที่เกิดความขัดแย้งทางผลประโยชน์

    2.  การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน

    3.  การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ฯ
        หรือกฎหมายที่เกี่ยวข้องกับธุรกิจของบริษัท

หากคณะกรรมการบริษัทหรือคณะจัดการไม่ดำเนินการให้มีการแก้ไขปรับปรุงภายในเวลาที่คณะกรรมการตรวจสอบกำหนด
กรรมการตรวจสอบรายใดรายหนึ่งอาจรายงานว่ามีรายการหรือการกระทำดังกล่าวต่อสำนักงานคณะกรรมการกำกับหลักทรัพย์และตลาดหลักทรัพย์
หรือตลาดหลักทรัพย์ฯ

คณะกรรมการบรรษัทภิบาลและสรรหา

ประกอบด้วยกรรมการบริษัทจำนวน 5 คน โดยกรรมการทุกคนไม่เป็นผู้บริหาร
และประธานกรรมการบรรษัทภิบาลและสรรหาเป็นกรรมการอิสระ ทำหน้าที่เสนอ ทบทวน
กำกับดูแลงานด้านบรรษัทภิบาล
พิจารณาสรรหาผู้ที่สมควรได้รับแต่งตั้งเป็นกรรมการบริษัททดแทนกรรมการที่ครบรอบออกตามวาระหรือกรณีอื่น
ทบทวนระบบการประเมินผลการปฏิบัติงานของคณะกรรมการบริษัทและคณะอนุกรรมการชุดต่างๆ
และทำแผนการสืบทอดตำแหน่งกรรมการผู้จัดการใหญ่

คณะกรรมการบรรษัทภิบาลและสรรหา จำนวน 5 คน ประกอบด้วย

1. นายสุเมธ ตันติเวชกุล ประธานกรรมการบรรษัทภิบาลและสรรหา

2. นายเสนาะ อูนากูล กรรมการบรรษัทภิบาลและสรรหา

3. นายพนัส สิมะเสถียร กรรมการบรรษัทภิบาลและสรรหา

4. นายอาสา สารสิน กรรมการบรรษัทภิบาลและสรรหา

5. นายธารินทร์ นิมมานเหมินท์ กรรมการบรรษัทภิบาลและสรรหา

วาระการดำรงตำแหน่งของกรรมการบรรษัทภิบาลและสรรหา

กรรมการบรรษัทภิบาลและสรรหามีวาระการดำรงตำแหน่งคราวละ 3 ปี
เมื่อครบกำหนดออกตามวาระก็อาจได้รับแต่งตั้งให้ดำรงตำแหน่งต่อไปอีกได้

ขอบเขตหน้าที่ของกรรมการบรรษัทภิบาลและสรรหา

ให้กรรมการบรรษัทภิบาลและสรรหามีหน้าที่ดังต่อไปนี้

ด้านบรรษัทภิบาล

1.  กำหนดขอบเขตและนโยบายด้านบรรษัทภิบาลของเอสซีจี เพื่อนำเสนอต่อคณะกรรมการบริษัท

2.  เสนอแนะแนวปฏิบัติด้านบรรษัทภิบาลของเอสซีจีต่อคณะกรรมการบริษัท
    พร้อมทั้งให้คำแนะนำแก่คณะกรรมการบริษัทในเรื่องเกี่ยวกับบรรษัทภิบาล

3.  ติดตามดูแลการปฏิบัติงานของคณะกรรมการบริษัทและคณะจัดการให้เป็นไปตามนโยบายด้านบรรษัทภิบาลของเอสซีจี

4.  พิจารณาทบทวนแนวปฏิบัติด้านบรรษัทภิบาลของเอสซีจี
    โดยเปรียบเทียบกับบริษัทชั้นนำในระดับสากล และเสนอแนะต่อคณะกรรมการบริษัท
    เพื่อให้มีการพิจารณาปรับปรุงให้ทันสมัยอย่างต่อเนื่อง

5.  พิจารณาทบทวนความเป็นอิสระของคณะกรรมการบริษัท
    รวมทั้งการมีผลประโยชน์ขัดแย้งที่อาจเกิดขึ้นในการปฏิบัติหน้าที่

6.  พิจารณาทบทวนความเหมาะสมในการดำรงตำแหน่งกรรมการบริษัทในกรณีที่มีเหตุการณ์การเปลี่ยนแปลงที่เกี่ยวข้องกับคุณสมบัติของกรรมการบริษัท

7.  เสนอแนะวิธีการประเมินผลการปฏิบัติงานของคณะกรรมการบริษัทและคณะอนุกรรมการชุดต่างๆ
    รวมทั้งติดตามและสรุปผลการประเมินให้คณะกรรมการบริษัททราบ
    เพื่อนำข้อมูลมาพิจารณาปรับปรุงประสิทธิภาพในการปฏิบัติงาน

8.  พิจารณาทบทวนวิธีการประเมินผลการปฏิบัติงานของคณะกรรมการบริษัทและคณะอนุกรรมการชุดต่างๆ
    เป็นประจำทุกปี

9.  รายงานความคืบหน้าและผลการปฏิบัติงานต่อคณะกรรมการบริษัททุกครั้งหลังมีการประชุมคณะกรรมการบรรษัทภิบาลและสรรหาอย่างสม่ำเสมอ

10. พิจารณาทบทวนและเสนอแนะต่อคณะกรรมการบริษัทในเรื่องโครงสร้างหน้าที่และความรับผิดชอบ
    รวมทั้งแนวปฏิบัติของคณะกรรมการบริษัทและคณะอนุกรรมการ
    พิจารณาทบทวนและเสนอแนะหากมีการเปลี่ยนแปลงใดๆ เกี่ยวกับข้อบังคับ (Charter)
    ของคณะกรรมการบริษัท และคณะอนุกรรมการชุดต่างๆ ให้เหมาะสมและมีความทันสมัยอยู่เสมอ

11. ปฏิบัติหน้าที่ในเรื่องอื่นๆ ตามที่คณะกรรมการบริษัทมอบหมาย

    ด้านการสรรหากรรมการและผู้บริหารระดับสูง

1.  กำหนดคุณสมบัติของบุคคลที่จะดำรงตำแหน่งกรรมการบริษัท
    และกำหนดกระบวนการสรรหากรรมการบริษัทเพื่อแทนกรรมการที่ครบวาระ
    โดยพิจารณาสรรหากรรมการที่มีคุณสมบัติหลากหลาย ทั้งในด้านทักษะ ประสบการณ์
    และความสามารถเฉพาะด้าน

2.  พิจารณาสรรหาบุคคลผู้มีคุณสมบัติเหมาะสมมาดำรงตำแหน่งกรรมการบริษัท
    ทดแทนกรรมการที่ครบวาระหรือกรณีอื่นๆ เพื่อเสนอให้คณะกรรมการบริษัท
    และ/หรือที่ประชุมผู้ถือหุ้นพิจารณาอนุมัติ

3.  จัดทำแผนสืบทอดตำแหน่งกรรมการผู้จัดการใหญ่
    และผู้บริหารระดับสูงของบริษัทเพื่อเสนอให้คณะกรรมการบริษัทพิจารณา

4.  ปฏิบัติหน้าที่ในเรื่องอื่นๆ ตามที่คณะกรรมการบริษัทมอบหมาย

ในการปฏิบัติงานตามขอบเขตอำนาจหน้าที่ ให้คณะกรรมการบรรษัทภิบาลและสรรหามีอำนาจเรียก
สั่งการให้ ฝ่ายจัดการ หัวหน้าหน่วยงาน หรือพนักงานของบริษัทที่เกี่ยวข้อง มาให้ความเห็น
ร่วมประชุม หรือส่งเอกสารที่เห็นว่าเกี่ยวข้องจำเป็น นอกจากนั้น
ในการปฏิบัติหน้าที่ภายใต้ขอบเขตอำนาจหน้าที่ของข้อบังคับฉบับนี้
คณะกรรมการบรรษัทภิบาลและสรรหาอาจขอคำปรึกษาจากที่ปรึกษาอิสระภายนอกหรือผู้เชี่ยวชาญในวิชาชีพอื่นๆ
หากเห็นว่ามีความจำเป็นและเหมาะสม โดยบริษัทจะเป็นผู้รับผิดชอบในเรื่องค่าใช้จ่ายทั้งหมด

คณะกรรมการพิจารณาผลตอบแทน

ประกอบด้วยกรรมการบริษัทจำนวน 3 คน
ทำหน้าที่ศึกษาพิจารณาติดตามความเปลี่ยนแปลงและแนวโน้มในเรื่องผลตอบแทนของคณะกรรมการบริษัท
รวมทั้งผู้บริหารระดับสูงของเอสซีจี
เพื่อเสนอเป็นนโยบายค่าตอบแทนที่สามารถจูงใจให้กับผู้บริหารระดับสูงของเอสซีจีในการบริหารกิจการของบริษัทให้เจริญก้าวหน้า
ตลอดจนสามารถรักษาคนเก่งและดีให้คงอยู่กับองค์กร

คณะกรรมการพิจารณาผลตอบแทน จำนวน 3 คน ประกอบด้วย

1. นายชุมพล ณ ลำเลียง ประธานกรรมการพิจารณาผลตอบแทน

2. นายยศ เอื้อชูเกียรติ กรรมการพิจารณาผลตอบแทน

3. นายประมนต์ สุธีวงศ์ กรรมการพิจารณาผลตอบแทน

วาระการดำรงตำแหน่งของกรรมการพิจารณาผลตอบแทน

กรรมการพิจารณาผลตอบแทนมีวาระการดำรงตำแหน่งคราวละ 3 ปี
เมื่อครบกำหนดออกตามวาระก็อาจได้รับแต่งตั้งให้ดำรงตำแหน่งต่อไปอีกได้

ขอบเขตหน้าที่ของกรรมการพิจารณาผลตอบแทน

ให้กรรมการพิจารณาผลตอบแทนมีหน้าที่ดังต่อไปนี้

1.  เสนอแนวทางและวิธีการจ่ายค่าตอบแทนให้แก่คณะกรรมการบริษัทและคณะอนุกรรมการชุดต่างๆ
    ที่คณะกรรมการบริษัทแต่งตั้ง ซึ่งรวมถึงโบนัสประจำปีและเบี้ยประชุม

2.  เสนอนโยบายการพิจารณาค่าตอบแทนให้แก่คณะจัดการเอสซีจี (Management Incentive)
    ซึ่งรวมถึงเงินเดือนโบนัสประจำปี
    โดยให้สอดคล้องกับผลการดำเนินงานของบริษัทและผลการปฏิบัติงานของผู้บริหารระดับสูงป็นรายบุคคล
    ในกรณีที่เห็นสมควรให้ว่าจ้างบริษัทที่ปรึกษาเพื่อให้คำแนะนำการดำเนินโครงการ

3.  ประเมินผลการปฏิบัติงานของกรรมการผู้จัดการใหญ่
    เพื่อกำหนดค่าตอบแทนก่อนนำเสนอขออนุมัติจากคณะกรรมการบริษัทเป็นประจำทุกปี

4.  ประเมินผลการปฏิบัติงานของผู้บริหารระดับสูงของเอสซีจีเป็นรายบุคคลตามข้อเสนอของกรรมการผู้จัดการใหญ่
    เพื่อกำหนดค่าตอบแทนก่อนนำเสนอขออนุมัติจากคณะกรรมการบริษัทเป็นประจำทุกปี

5.  พิจารณางบประมาณการขึ้นค่าจ้าง การเปลี่ยนแปลงค่าจ้างและผลตอบแทน
    เงินรางวัลประจำปีของคณะจัดการ ก่อนเสนอคณะกรรมการบริษัท

6.  พิจารณาทบทวน ศึกษา
    ติดตามความเปลี่ยนแปลงและแนวโน้มในเรื่องผลตอบแทนของคณะกรรมการบริษัท
    รวมทั้งผู้บริหารระดับสูงของเอสซีจีอย่างสม่ำเสมอเพื่อนำเสนอคณะกรรมการบริษัทอนุมัติ

7.  พิจารณาการจ่ายค่าตอบแทนของคณะกรรมการบริษัทและผู้บริหารระดับสูงของเอสซีจี
    เปรียบเทียบกับบริษัทจดทะเบียนชั้นนำอื่นๆ ที่มีการประกอบธุรกิจอย่างเดียวกัน
    เพื่อให้เอสซีจีรักษาความเป็นผู้นำในตลาดธุรกิจอุตสาหกรรมนั้นๆ
    และเพื่อเป็นการสร้างแรงจูงใจในการบริหารงานให้เจริญก้าวหน้า

8.  รายงานความคืบหน้าและผลการปฏิบัติงานต่อคณะกรรมการบริษัททุกครั้งหลังมีการประชุมคณะกรรมการพิจารณาผลตอบแทนอย่างสม่ำเสมอ

9.  ประเมินผลการปฏิบัติหน้าที่ของคณะกรรมการพิจารณาผลตอบแทน
    และรายงานผลการประเมินให้คณะกรรมการบริษัททราบ

10. พิจารณาทบทวนและเสนอแนะหากมีการเปลี่ยนแปลงใดๆ เกี่ยวกับข้อบังคับ (Charter)
    ของคณะกรรมการพิจารณาผลตอบแทนต่อคณะกรรมการบริษัท
    เพื่อขออนุมัติปรับปรุงให้เหมาะสมและมีความทันสมัยอยู่เสมอ

11. ปฏิบัติหน้าที่อื่นๆ ตามที่คณะกรรมการบริษัทมอบหมาย

ในการปฏิบัติงานตามขอบเขตอำนาจหน้าที่ให้คณะกรรมการพิจารณาผลตอบแทนมีอำนาจเรียก สั่งการ
ให้ฝ่ายจัดการ หัวหน้าหน่วยงาน หรือพนักงานของบริษัทที่เกี่ยวข้องมาให้ความเห็น ร่วมประชุม
หรือส่งเอกสารที่เห็นว่าเกี่ยวข้องจำเป็น นอกจากนั้น
ในการปฏิบัติหน้าที่ภายใต้ขอบเขตอำนาจหน้าที่ของข้อบังคับฉบับนี้
คณะกรรมการพิจารณาผลตอบแทนอาจขอคำปรึกษาจากที่ปรึกษาอิสระภายนอกหรือผู้เชี่ยวชาญในวิชาชีพอื่นๆ
หากเห็นว่ามีความจำเป็นและเหมาะสม โดยบริษัทจะเป็นผู้รับผิดชอบในเรื่องค่าใช้จ่ายทั้งหมด

คณะกรรมการกิจการสังคมเพื่อการพัฒนาอย่างยั่งยืน

ประกอบด้วยกรรมการบริษัทจํานวน 5 คน และผู้บริหารระดับสูง 3 คน
ทําหน้าที่กําหนดนโยบายและแนวทางการดําเนินงานด้านกิจการสังคมเพื่อการพัฒนาอย่างยั่งยืน
เสนอแนะการกําหนดงบประมาณประจําปีสําหรับการดําเนินกิจการดังกล่าว
รวมทั้งติดตามผลการดําเนินงานและรายงานผลต่อคณะกรรมการบริษัท

โครงสร้างของผู้บริหารระดับสูง

ผู้บริหารระดับสูงของเอสซีจี

ผู้บริหารระดับสูงของเอสซีจีได้รับมอบหมายอำนาจหน้าที่ให้ดำเนินงานภายใต้นโยบาย กลยุทธ์
และเป้าหมายที่คณะกรรมการบริษัทกำหนดไว้
ซึ่งคณะกรรมการบริษัทได้อนุมัติการจัดทำอำนาจดำเนินการในการกำหนดขอบเขตหน้าที่ที่ชัดเจน
เพื่อความโปร่งใสและมีความคล่องตัวในการปฏิบัติงานอย่างเหมาะสม ผู้บริหารระดับสูงทั้ง 9 คน
ดังรายชื่อตามที่ปรากฎในหน้า 92 ไม่มีคุณสมบัติต้องห้าม ดังนี้

1. ไม่มีประวัติการกระทำความผิดอาญาในความผิดที่เกี่ยวกับทรัพย์ซึ่งได้กระทำโดยทุจริต

2. ไม่มีประวัติการทำรายการที่อาจเกิดความขัดแย้งทางผลประโยชน์กับเอสซีจีในรอบปีที่ผ่านมา

  นโยบายการเป็นกรรมการในสถาบันภายนอกเอสซีจีของผู้บริหารระดับสูง

คณะกรรมการบริษัทได้กำหนดนโยบายให้ผู้บริหารระดับสูงสามารถเป็นกรรมการหรือใช้เวลาของบริษัททำงานให้สถาบันภายนอกเอสซีจี
ได้ใน 3 กรณี ดังนี้

1. การเข้าร่วมเป็นกรรมการในองค์กรของภาครัฐบาล
ซึ่งไม่ได้ตั้งขึ้นเพื่อผลประโยชน์ของพรรคการเมืองเพราะถือเป็นหน้าที่ในการให้ความร่วมมือแก่ทางราชการ
ซึ่งจะเป็นประโยชน์ต่อส่วนรวม

2. การเข้าร่วมเป็นกรรมการในองค์กรของภาคเอกชน ที่ตั้งขึ้นเพื่อประโยชน์ส่วนร่วม เช่น
สภาอุตสาหกรรมแห่งประเทศไทย หอการค้าไทย สมาคมการจัดการธุรกิจ เป็นต้น

3. หากเป็นองค์กรภาคเอกชนที่ตั้งขึ้นเพื่อการค้า และไม่ขัดกับผลประโยชน์ของเอสซีจี
และไม่ใช้เวลาอันจะเป็นผลเสียแก่บริษัท อาจอนุโลมให้เข้าร่วมเป็นกรรมการได้

(ข้อมูลจาก: มติคณะกรรมการบริษัทเครือซิเมนต์ไทย ครั้งที่ 206 (1/2536) ข้อ 5.2
เรื่องนโยบายของคณะกรรมการเกี่ยวกับพนักงานเป็นกรรมการหรือใช้เวลาของบริษัททำางานในสถาบันนอกเครือซิเมนต์ไทย)

(2) การสรรหากรรมการและผู้บริหาร

การสรรหากรรมการ

คณะกรรมการบรรษัทภิบาลและสรรหามีหน้าที่สรรหาบุคคลผู้ทรงคุณวุฒิเป็นกรรมการแทนกรรมการที่ครบกำหนดออกตามวาระหรือในกรณีอื่นๆ
เสนอต่อคณะกรรมการบริษัทเพื่อพิจารณาบุคคลที่จะได้รับการเสนอชื่อเข้ารับการเลือกตั้งจากที่ประชุมผู้ถือหุ้นต่อไป
โดยคณะกรรมการบรรษัทภิบาลและสรรหาคัดเลือกจากผู้ทรงคุณวุฒิและความเชี่ยวชาญจากหลากหลายอาชีพ
มีภาวะผู้นำ วิสัยทัศน์กว้างไกล เป็นผู้มีคุณธรรมและจริยธรรม
มีประวัติการทำงานโปร่งใสไม่ด่างพร้อย
รวมทั้งมีความสามารถในการแสดงความคิดเห็นอย่างเป็นอิสระ

นอกจากนี้
คณะกรรมการบรรษัทภิบาลและสรรหาจะพิจารณาถึงคุณลักษณะเฉพาะบุคคลของผู้ที่จะคัดเลือกเพื่อเสนอชื่อเป็นกรรมการในด้านต่างๆ
คือ

- ความมีคุณธรรมและความรับผิดชอบ (Integrity and Accountability)

- การตัดสินใจด้วยข้อมูลและเหตุผล (Informed Judgment)

- ความมีวุฒิภาวะและความมั่นคง เป็นผู้รับฟังที่ดีและกล้าแสดงความคิดเห็นที่แตกต่างและเป็นอิสระ

- ยึดมั่นในการทำงานอย่างมีหลักการและมาตรฐานเยี่ยงมืออาชีพ

รวมทั้งพิจารณาความรู้ความชำนาญเฉพาะด้านที่จำเป็นต้องมีในคณะกรรมการ
เพื่อให้คณะกรรมการสามารถกำหนดกลยุทธ์ นโยบาย
และกำกับดูแลให้มีการปฏิบัติตามกลยุทธ์ได้อย่างมีประสิทธิผล

  หลักเกณฑ์และวิธีการคัดเลือกบุคคลที่จะแต่งตั้งเป็นกรรมการ

1.  การเสนอชื่อบุคคลให้ที่ประชุมผู้ถือหุ้นเลือกตั้งเป็นกรรมการแทนกรรมการที่ครบกำหนดออกตามวาระคณะกรรมการบรรษัทภิบาลและสรรหาจะเป็นผู้สรรหาเพื่อเสนอให้คณะกรรมการบริษัทพิจารณาก่อนเสนอที่ประชุมผู้ถือหุ้น
    และเป็นสิทธิของผู้ถือหุ้นทุกรายอย่างเท่าเทียมกันที่จะเสนอชื่อบุคคลอื่น
    ส่วนอำนาจในการพิจารณาเลือกผู้ใดเป็นกรรมการเป็นอำนาจของผู้ถือหุ้น

2.  ในกรณีที่บุคคลผู้ได้รับการเสนอชื่อเป็นกรรมการมีจำนวนไม่เกินกว่าจำนวนกรรมการที่จะพึงมีได้ในการเลือกตั้งครั้งนั้น
    ให้ที่ประชุมผู้ถือหุ้นเลือกตั้งกรรมการทั้งชุด

3.  ในกรณีที่บุคคลผู้ได้รับการเสนอชื่อเป็นกรรมการมีจำนวนเกินกว่าจำนวนกรรมการที่จะพึงมีได้ในการเลือกตั้งครั้งนั้น
    ให้ใช้วิธีการลงคะแนนเสียงของที่ประชุมผู้ถือหุ้น
    โดยผู้ถือหุ้นมีสิทธิเลือกตั้งบุคคลที่ได้รับการเสนอชื่อเป็นกรรมการได้
    แต่ต้องไม่เกินจำนวนกรรมการที่จะพึงมีได้ในการเลือกตั้งครั้งนั้น และให้เลือกเป็นรายบุคคล
    โดยผู้ถือหุ้นหรือผู้รับมอบฉันทะมีคะแนนเสียงเท่ากับหนึ่งเสียงต่อหนึ่งหุ้น
    สำหรับการลงมติเลือกตั้งบุคคลที่ได้รับการเสนอชื่อเป็นกรรมการแต่ละคน
    ให้บุคคลซึ่งได้รับคะแนนสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมี
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    ให้ประธานในที่ประชุมลงคะแนนเสียงอีกเสียงหนึ่งเป็นเสียงชี้ขาดเพื่อให้ได้จำนวนกรรมการที่จะพึงมี

ในการเลือกตั้งกรรมการแทนกรรมการบริษัทที่ครบกำหนดออกตามวาระในการประชุมสามัญผู้ถือหุ้นปี
2555 มีกรรมการบริษัทที่ครบกำหนดออกตามวาระจำนวน 4 คน คือ 1) นายเสนาะ อูนากูล 2)
นายพนัส สิมะเสถียร 3) นายอาสา สารสิน และ 4) นายชุมพล ณ ลำเลียง
ตามข้อบังคับของบริษัทกำหนดให้กรรมการบริษัทต้องออกจากตำแหน่งจำนวน 1 ใน 3
โดยให้กรรมการบริษัทคนที่อยู่ในตำแหน่งนานที่สุดเป็นผู้ออกจากตำแหน่ง โดยในการสรรหา
กรรมการบริษัทแต่ละคนได้เสนอชื่อบุคคลที่มีคุณสมบัติเหมาะสมให้คณะกรรมการบรรษัทภิบาลและสรรหาพิจารณา
และในการพิจารณาสรรหา คณะกรรมการบรรษัทภิบาลและสรรหา ซึ่งไม่รวมกรรมการที่มีส่วนได้เสีย
ได้พิจารณารายชื่อบุคคลที่กรรมการบริษัทแต่ละคนเสนอรวมทั้งสิ้น 6 คน เป็นกรรมการรายเดิม 4
คน และเป็นผู้ทรงคุณวุฒิภายนอกจำนวน 2 คน ทั้งนี้
คณะกรรมการบรรษัทภิบาลและสรรหาได้มีมติให้เสนอชื่อบุคคลที่มีความเหมาะสม จำนวน 4 คน
คือ 1) นายเสนาะ อูนากูล 2) นายพนัส สิมะเสถียร 3) นายอาสา สารสิน และ 4) นายชุมพล
ณ ลำเลียง เข้ารับการเลือกตั้งเป็นกรรมการบริษัท ซึ่งที่ประชุมผู้ถือหุ้นเมื่อวันที่ 30 มีนาคม 2555
มีมติด้วยเสียงข้างมากให้ทั้ง 4 คนเดิมเป็นกรรมการของบริษัท

การสรรหาผู้บริหารระดับสูง

บริษัทมีแผนการคัดเลือกบุคลากรที่จะเข้ามารับผิดชอบในตำแหน่งงานบริหารที่สำคัญทุกระดับให้เป็นไปอย่างเหมาะสมและโปร่งใส
เพื่อให้มั่นใจว่าบริษัทได้ผู้บริหารที่มีความเป็นมืออาชีพและบริหารได้โดยเป็นอิสระจากผู้ถือหุ้นรายใหญ่หรือรายอื่นใด
โดยมีคณะกรรมการบรรษัทภิบาลและสรรหาเป็นผู้จัดทำาแผนสืบทอดตำแหน่งกรรมการผู้จัดการใหญ่
และคณะจัดการระดับสูงของบริษัทเพื่อเสนอให้คณะกรรมการบริษัทเป็นผู้พิจารณา ทั้งนี้
กระบวนการสรรหาผู้บริหารระดับสูงของเอสซีจี
เริ่มจากการคัดเลือกผู้ที่เป็นคนเก่งและดีเข้ามาร่วมงาน
และมุ่งเน้นรับคนรุ่นใหม่ที่มีความรู้ความสามารถ (Young Talent)
และพัฒนาสร้างความพร้อมให้ทุกคนมีโอกาสเติบโตก้าวหน้าขึ้นสู่ระดับผู้บริหารในอนาคต (Future
Leader) ได้ โดยผ่านขั้นตอนการประเมินพนักงานที่มีศักยภาพสูง (High Potential)
ซึ่งทุกคนจะได้รับการพัฒนาตามแผนที่วางไว้เป็นรายบุคคล (Individual Development Plan)
มีการมอบหมายงานที่ท้าทาย รวมทั้งหมุนเวียนงาน
เพื่อพัฒนาทักษะการเป็นผู้นำและความรอบรู้ในงานทุกด้าน
ซึ่งการเตรียมบุคลากรของเอสซีจีดังกล่าวได้ดำเนินการกับพนักงานทุกระดับให้มีความพร้อมในการทดแทนกรณีที่มีตำแหน่งงานว่างลง

การประเมินผลการปฏิบัติงานและการพัฒนาความรู้

  การประเมินผลการปฏิบัติงานของกรรมการ

เอสซีจีได้กำหนดแบบประเมินการปฏิบัติงานของประธานกรรมการ
เพื่อให้กรรมการแต่ละท่านประเมินผลการปฏิบัติงานของประธานกรรมการ
เนื่องจากประธานกรรมการเป็นผู้มีบทบาทสำคัญอย่างยิ่งในการกำหนดนโยบายและกำกับดูแลกิจการ
รวมทั้งได้กำหนดให้กรรมการประเมินผลการปฏิบัติงานของคณะกรรมการทั้งคณะ (As a Whole)
และกรรมการประเมินผลการปฏิบัติงานของตนเอง (Self-assessment) ซึ่งผลการประเมินนั้น
คณะกรรมการบริษัทได้วิเคราะห์
และหาข้อสรุปเพื่อกำหนดมาตรการในการปรับปรุงประสิทธิภาพการทำงานของคณะกรรมการต่อไป

โดยในการประเมินการปฏิบัติงานของคณะกรรมการทั้งคณะ (As a Whole)
และกรรมการประเมินผลการปฏิบัติงานของตนเอง (Self-assessment) นั้น ประกอบด้วย 8
หัวข้อหลัก ได้แก่

1. ความรู้ความเข้าใจบทบาทหน้าที่ในฐานะกรรมการตามกฎหมาย
กฎเกณฑ์ข้อบังคับที่ออกโดยหน่วยงานหรือสถาบันต่างๆ เช่น ก.ล.ต. ตลท. หรือสภาวิชาชีพบัญชีฯ

2. การกําหนดกลยุทธ์และวางแผนธุรกิจ (Strategy Setting and Policy Making)

3. การปฏิบัติหน้าที่ต่างๆ ในฐานะของกรรมการ/คณะกรรมการ

4. การติดตามรายงานและผลการดําเนินงานด้านการเงิน (Financial Reporting)

5. การประชุมคณะกรรมการ

6. การสรรหากรรมการและกรรมการผู้จัดการใหญ่

7. การพิจารณากําหนดค่าตอบแทนสําหรับกรรมการและผู้บริหารระดับสูง

8. การประเมินผลงานกรรมการผู้จัดการใหญ่

ทั้งนี้ ในปี 2555 ผลประเมินการปฏิบัติงานของคณะกรรมการทั้งคณะ (As a Whole)
เท่ากับร้อยละ 94 และผลประเมินการปฏิบัติงานของตนเอง (Self-assessment) เท่ากับร้อยละ
91

  การพัฒนากรรมการและผู้บริหารระดับสูง

คณะกรรมการบรรษัทภิบาลและสรรหา
ได้เห็นควรให้มีการจัดกิจกรรมที่จะช่วยเพิ่มพูนความรู้ที่เกี่ยวข้องกับหน้าที่และความรับผิดชอบของกรรมการอย่างต่อเนื่อง
ดังเช่นที่เคยจัดการเสวนาแลกเปลี่ยนความคิดเห็นระหว่างกรรมการบริษัท ก.ล.ต.
และตลาดหลักทรัพย์ฯ ในปี 2554 ซึ่งเป็นประโยชน์กับกรรมการอย่างมาก
โดยคณะกรรมการบรรษัทภิบาลและสรรหาได้มีความเห็นว่าควรมีการเสริมสร้างความรู้ในเรื่องการบริหารความเสี่ยงสำหรับกรรมการบริษัท
เนื่องจากเป็นเรื่องสำคัญ ดังนั้นจึงมีมติเห็นควรให้ฝ่ายจัดการจัดเสวนาระหว่างคณะกรรมการบริษัท
ผู้บริหารระดับสูงและ ดร.บัณฑิต นิจถาวร กรรมการผู้อำนวยการ
สมาคมส่งเสริมสถาบันกรรมการบริษัทไทย (IOD) เมื่อวันที่ 23 กรกฎาคม 2555ในหัวข้อ
“การกำกับดูแลกิจการกับการบริหารความเสี่ยง” โดยมีประเด็นในเรื่องดังนี้

-   ปัจจัยด้านเศรษฐกิจมหภาคที่มีต่อการบริหารความเสี่ยงของบริษัทที่มีการลงทุนในอาเซียน

-   บทบาทความรับผิดชอบของคณะกรรมการบริษัทในการกำกับดูแลเรื่องการบริหารความเสี่ยงในภาพรวม
    และในด้านที่เกี่ยวข้องกับกลยุทธ์ของบริษัท

-   มาตรการป้องกันความเสี่ยงเพื่อช่วยส่งเสริมการกำกับดูแลกิจการที่ดี

นอกจากนี้
กรรมการยังได้เข้าร่วมกิจกรรมระดับประเทศที่ช่วยส่งเสริมและยกระดับในเรื่องการกำกับดูแลกิจการที่ดีและแลกเปลี่ยนความเห็นกับผู้มีประสบการณ์ในระดับภูมิภาค
เช่น การเข้าร่วมงาน National Director Conference 2012 ที่จัดโดย IOD
และในการประชุมคณะกรรมการยังได้มีการรายงานจากคณะกรรมการตรวจสอบเกี่ยวกับกรณีการกระทำทุจริต
การปกปิดข้อมูลการอำพรางบัญชี ฯลฯ
ของบริษัททั้งในประเทศและต่างประเทศเพื่อเป็นตัวอย่างกรณีศึกษาให้กรรมการ
และผู้บริหารทราบเพื่อป้องกันไม่ให้เกิดกรณีดังกล่าวขึ้นกับบริษัทและบริษัทย่อย

เอสซีจีได้จัดทำคู่มือกรรมการบริษัท ซึ่งรวบรวมสรุปกฎหมาย กฎเกณฑ์
ข้อบังคับที่เกี่ยวข้องกับกรรมการบริษัท ตลอดจนแนวปฏิบัติต่างๆ
เพื่อให้กรรมการรับทราบบทบาทหน้าที่ หลักการ และแนวปฏิบัติในตำแหน่งหน้าที่ของกรรมการทั้งหมด
ซึ่งแจกให้กับกรรมการบริษัททุกคนเพื่อเป็นข้อมูลเบื้องต้น นอกจากนี้
ยังได้รวบรวมกฎหมายที่เกี่ยวข้องหรือส่งเสริมด้านการกำกับดูแลกิจการที่ดีให้กรรมการได้รับทราบ
อาทิ กฎหมายต่อต้านการทุจริต ซึ่งในปี 2555
ได้มีการเผยแพร่คู่มือกรรมการอิสระที่รวบรวมโดยตลาดหลักทรัพย์ฯ ให้กรรมการบริษัททุกคนทราบ
โดยได้มีการสรุปสาระสำคัญให้กรรมการบรรษัทภิบาลและสรรหาทราบในที่ประชุมด้วย อย่างไรก็ตาม
คณะกรรมการบริษัทได้มีข้อเสนอแนะว่าต้องการให้มีเอกสารเพื่อเพิ่มพูนความรู้ความเข้าใจของกรรมการในเรื่องกฎระเบียบที่เกี่ยวข้อง
ซึ่งที่ประชุมคณะกรรมการบรรษัทภิบาลและสรรหาได้เห็นควรให้ฝ่ายจัดการรวบรวมกฎเกณฑ์
ข้อกำหนด
และข้อมูลที่เป็นประโยชน์กับการปฏิบัติหน้าที่ของกรรมการโดยจัดทำเป็นเอกสารที่มีการสรุป
(Executive Summary) เพื่อให้เข้าใจได้ง่าย ดังนั้น ในปี 2555
ฝ่ายจัดการจึงได้มีการปรับปรุงคู่มือกรรมการบริษัทโดยได้ปรับปรุงถ้อยคำและรูปแบบการแสดงเนื้อหา
เพื่อให้มีความกระชับ สามารถอ่านและทำความเข้าใจได้ง่ายขึ้น
รวมทั้งได้แก้ไขและเพิ่มเติมหลักเกณฑ์ต่างๆ ให้เป็นไปตามหลักที่บังคับใช้อยู่ในปัจจุบัน

ในกรณีที่มีกรรมการที่ได้รับการเลือกตั้งรายใหม่
เอสซีจีได้กำหนดแนวปฏิบัติเกี่ยวกับการเตรียมความพร้อมในการปฏิบัติหน้าที่กรรมการบริษัท
(Director Induction Program)
เพื่อให้กรรมการที่เข้ารับตำแหน่งสามารถปฏิบัติหน้าที่ได้อย่างเร็วที่สุด
โดยมีเลขานุการบริษัทเป็นผู้ประสานงานในเรื่องต่างๆ 3 ด้าน ดังนี้

1.  รวบรวมข้อมูลที่จำเป็นเกี่ยวกับกรรมการเพื่อประโยชน์ในการตรวจสอบดูแลให้มีการปฏิบัติตามกฎหมายในเรื่องที่เกี่ยวข้องกับกรรมการ

2.  จัดส่งข้อมูลที่สำคัญและจำเป็นในการปฏิบัติหน้าที่เกี่ยวกับกรรมการบริษัท เช่น ข้อบังคับบริษัท
    คู่มือกรรมการบริษัท คู่มือกรรมการบริษัทจดทะเบียน สรุปผลการดำเนินงาน เป็นต้น
    เพื่อให้กรรมการมีข้อมูลอ้างอิงและสามารถสืบค้นได้ในเบื้องต้น

3.  จัดให้มีการพบปะหารือกับประธานกรรมการ กรรมการ ฝ่ายจัดการเอสซีจี
    หรือผู้อำนวยการฝ่ายต่างๆ เพื่อรับทราบ
    และสอบถามข้อมูลเชิงลึกเกี่ยวกับการดำเนินธุรกิจของเอสซีจี

นอกจากนี้ เอสซีจียังสนับสนุนให้กรรมการบริษัท
และผู้บริหารระดับสูงเข้าร่วมสัมมนาหลักสูตรที่เป็นประโยชน์ต่อการปฏิบัติหน้าที่
รวมทั้งพบปะแลกเปลี่ยนความคิดเห็นกับคณะกรรมการบริษัท และผู้บริหารระดับสูงขององค์กรต่างๆ
อยู่เสมอ ทั้งหลักสูตรที่จัดโดยหน่วยงานที่ดูแลการฝึกอบรมของเอสซีจี
และหลักสูตรที่จัดโดยหน่วยงานกำกับดูแลของรัฐ หรือองค์กรอิสระ เช่น
หลักสูตรกรรมการบริษัทของสถาบันกรรมการบริษัทไทยที่สำนักงาน ก.ล.ต.
กำหนดให้กรรมการของบริษัทจดทะเบียนต้องผ่านการอบรมอย่างน้อยหนึ่งหลักสูตร ซึ่งได้แก่
Directors Certification Program (DCP) Directors Accreditation Program
(DAP) และ Audit Committee Program (ACP) ทั้งนี้
เพื่อนำความรู้และประสบการณ์มาพัฒนาองค์กรต่อไป

สำหรับด้านการสนับสนุนการปฏิบัติหน้าที่ของคณะกรรมการบริษัทนั้น
เอสซีจีมีเลขานุการคณะกรรมการและเลขานุการบริษัททำหน้าที่ประสานงานระหว่างกรรมการบริษัทและฝ่ายจัดการเอสซีจี
และมีสำนักงานเลขานุการบริษัท ทำหน้าที่ดูแลประสานงานด้านกฎหมาย กฎเกณฑ์ต่างๆ ที่เกี่ยวข้อง
รวมทั้งดูแลกิจกรรมการของคณะกรรมการบริษัท
การดำเนินการประสานงานให้มีการปฏิบัติตามมติคณะกรรมการบริษัท

  การประเมินผลกรรมการผู้จัดการใหญ่และผู้บริหารระดับสูงของเอสซีจี

คณะกรรมการบริษัทร่วมกับคณะกรรมการพิจารณาผลตอบแทนเป็นผู้ประเมินผลการปฏิบัติงานของกรรมการผู้จัดการใหญ่
โดยพิจารณาจากผลการดำเนินงานทางธุรกิจของบริษัท
การดำเนินงานตามนโยบายที่ได้รับจากคณะกรรมการบริษัท
ประกอบกับสภาวการณ์เศรษฐกิจและสังคมโดยรวม
โดยคณะกรรมการพิจารณาผลตอบแทนจะนำข้อมูลที่ได้ไปใช้ในการพิจารณาค่าตอบแทนของกรรมการผู้จัดการใหญ่และผู้บริหารระดับสูงของเอสซีจี
เสนอต่อคณะกรรมการบริษัท โดยดูจากข้อมูลทั้งปีปัจจุบันและเปรียบเทียบข้อมูลย้อนหลังในปัจจัยต่างๆ
ดังนี้

1.  ผลประกอบการของธุรกิจ โดยพิจารณาจากร้อยละของ EBITDA on Operating Assets
    ซึ่งจะมีการตั้งเป้าหมายเพื่อกำหนดค่าร้อยละของ EBITDA ของแต่ละธุรกิจในเอสซีจีทุกๆ ปี
    เพื่อเป็นเกณฑ์ในการประเมินและเปรียบเทียบ

2.  เปรียบเทียบผลประกอบการของธุรกิจกับอุตสาหกรรมเดียวกันทั้งตลาดภายในประเทศและระดับสากล

3.  ความสามารถในการพัฒนาธุรกิจและการปรับปรุงประสิทธิภาพการดำเนินงานของแต่ละธุรกิจให้ดีขึ้นในแต่ละปี

นอกจากนั้น
ได้นำผลการสำรวจความคิดเห็นของพนักงานระดับจัดการที่มีต่อกรรมการผู้จัดการใหญ่และผู้บริหารระดับสูงของเอสซีจี
มาใช้ประกอบการพิจารณาในคณะกรรมการพิจารณาผลตอบแทนด้วย

(3) ค่าตอบแทนของกรรมการและผู้บริหารระดับสูง

ค่าตอบแทนกรรมการและคณะอนุกรรมการ

เอสซีจีกำหนดค่าตอบแทนที่เหมาะสมแก่คณะกรรมการบริษัทและผู้บริหารระดับสูง
โดยพิจารณาเปรียบเทียบกับการจ่ายค่าตอบแทนกรรมการของบริษัทชั้นนำในตลาดหลักทรัพย์ฯ
และในกลุ่มอุตสาหกรรมเดียวกัน ตลอดจนผลการดำเนินงานของเอสซีจี
และมีการเสนอขออนุมัติที่ประชุมผู้ถือหุ้น
เพื่อจ่ายค่าตอบแทนให้แก่คณะกรรมการบริษัทสำหรับค่าตอบแทนผู้บริหารระดับสูง
คณะกรรมการบริษัทจะเป็นผู้พิจารณาจากหน้าที่ความรับผิดชอบ ผลการปฏิบัติงานของแต่ละคน
ประกอบกับผลการดำเนินงานในแต่ละธุรกิจ

นอกจากค่าตอบแทนตามปกติแล้ว ที่ประชุมผู้ถือหุ้นของบริษัทเมื่อวันที่ 24 มีนาคม 2547
ได้มีมติอนุมัติให้บริษัทจ่ายโบนัสให้แก่กรรมการบริษัทไม่เกินร้อยละ 0.5
ของเงินปันผลที่มีการจ่ายให้แก่ผู้ถือหุ้น
โดยให้คณะกรรมการเป็นผู้พิจารณากำหนดจำนวนเงินที่เหมาะสม และให้ไปพิจารณาแบ่งจ่ายกันเอง
โดยมีผลตั้งแต่วันที่ได้รับอนุมัติจากที่ประชุมผู้ถือหุ้นเป็นต้นไปจนกว่าที่ประชุมผู้ถือหุ้นจะมีมติเปลี่ยนแปลงเป็นอย่างอื่น
โดยการพิจารณาจ่ายโบนัสให้แก่กรรมการดังกล่าวเป็นไปในแนวทางเดียวกับการเติบโตของผลกำไรของบริษัท
เช่นเดียวกันกับการจ่ายโบนัสให้แก่ผู้บริหาร
บริษัทพิจารณาจ่ายโบนัสจากผลการดำเนินงานในแต่ละธุรกิจ
และผลการปฏิบัติงานของผู้บริหารระดับสูงเป็นรายบุคคล

สำหรับค่าตอบแทนคณะอนุกรรมการนั้น ตามข้อบังคับของบริษัทข้อ 40
คณะกรรมการบริษัทสามารถกำหนดค่าตอบแทนให้แก่คณะอนุกรรมการชุดต่างๆ ได้ อย่างไรก็ตาม
คณะกรรมการบริษัทพิจารณาแล้วเห็นว่าเพื่อให้มีความโปร่งใสตามหลักบรรษัทภิบาลการจ่ายค่าตอบแทนให้แก่คณะอนุกรรมการชุดต่างๆ
รวม 3 คณะได้แก่ คณะกรรมการตรวจสอบ คณะกรรมการบรรษัทภิบาลและสรรหา
และคณะกรรมการพิจารณาผลตอบแทน ควรให้ที่ประชุมผู้ถือหุ้นเป็นผู้อนุมัติ โดยในปี 2549
ที่ประชุมสามัญผู้ถือหุ้นครั้งที่ 13 เมื่อวันที่ 22 มีนาคม 2549
ได้มีมติอนุมัติค่าตอบแทนของคณะอนุกรรมการชุดต่างๆ ดังกล่าวตามที่เสนอ
ซึ่งเป็นอัตราเดียวกับที่คณะกรรมการได้มีมติไว้ ต่อมาในปี 2554 ที่ประชุมสามัญผู้ถือหุ้นครั้งที่ 18
เมื่อวันที่ 30 มีนาคม 2554 ได้มีมติอนุมัติปรับปรุงค่าตอบแทนของคณะอนุกรรมการทั้ง 3
คณะเป็นอัตราใหม่

  ค่าตอบแทนกรรมการ

เนื่องจากที่ประชุมสามัญผู้ถือหุ้นครั้งที่ 11 เมื่อวันพุธที่ 24 มีนาคม 2547
มีมติอนุมัติค่าตอบแทนและโบนัสกรรมการ โดยให้จ่ายค่าตอบแทนรายเดือนให้แก่คณะกรรมการ
เดือนละ 1,800,000 บาท และให้ไปพิจารณาแบ่งจ่ายกันเอง
สำหรับโบนัสกรรมการมีมติอนุมัติการจ่ายโบนัสโดยให้คณะกรรมการเป็นผู้พิจารณากำหนดจำนวนเงินที่เหมาะสม
ทั้งนี้ ไม่เกินร้อยละ 0.5 ของเงินปันผลที่มีการจ่ายให้แก่ผู้ถือหุ้นและให้ไปพิจารณาแบ่งจ่ายกันเอง
โดยให้มีผลตั้งแต่วันที่ได้รับอนุมัติจากที่ประชุมผู้ถือหุ้นเป็นต้นไป
จนกว่าที่ประชุมผู้ถือหุ้นจะมีมติเปลี่ยนแปลงเป็นอย่างอื่น

  การแบ่งจ่ายค่าตอบแทนรายเดือนและโบนัสคณะกรรมการ

  ค่าตอบแทนรายเดือน

คณะกรรมการบริษัทมีมติให้แบ่งจ่ายค่าตอบแทนรวมให้แก่ ประธานกรรมการ 1.5 ส่วน
หรือคิดเป็นจำนวนเงิน 216,000 บาทต่อเดือน กรรมการที่เหลืออีก 11 คน ได้รับคนละ 1 ส่วน
หรือคิดเป็นจำนวนเงิน 144,000 บาทต่อเดือน

  โบนัสกรรมการ

คณะกรรมการบริษัทมีมติให้แบ่งจ่ายเงินโบนัสโดยประธานกรรมการได้รับ 1.5 ส่วน
และกรรมการได้รับคนละ 1 ส่วนของเงินโบนัสตามหลักเกณฑ์ที่ที่ประชุมผู้ถือหุ้นมีมติไว้

  ค่าตอบแทนคณะอนุกรรมการชุดต่างๆ

คณะกรรมการบริษัทมีมติให้จ่ายค่าตอบแทนสำหรับคณะอนุกรรมการชุดต่างๆโดยกำหนดค่าตอบแทนประจำ
(Fixed Fee) และค่าตอบแทนต่อครั้งที่เข้าประชุม (Attendance Fee) ดังนี้

  []

  การคำนวณค่าตอบแทนประธานอนุกรรมการชุดต่างๆ ได้รับ 1.5 ส่วน
  และกรรมการย่อยได้รับคนละ 1 ส่วน

ค่าตอบแทนของคณะกรรมการบริษัทและคณะอนุกรรมการชุดต่างๆ ปี 2555

หน่วย: บาท

  -------------------- ---------------- ------------------- ----------------------------- -------------------------- ------------------------ ------------
  รายชื่อกรรมการ         ค่าตอบแทน                                                                                      โบนัสกรรมการบริษัทที่จ่ายในปี   รวม
                                                                                                                     2555 *                   

                       คณะกรรมการบริษัท   คณะกรรมการตรวจสอบ   คณะกรรมการบรรษัทภิบาลและสรรหา   คณะกรรมการพิจารณาผลตอบแทน                            

  1. นายจิรายุ อิศรางกูร ณ 2,592,000        -                   -                             -                          6,840,000                9,423,000
  อยุธยา ¹                                                                                                                                     

  2. พล.อ.อ.กำธน       1,728,000        450,000             -                             -                          4,560,000                6,738,000
  สินธวานนท์ ²                                                                                                                                  

  3. นายเสนาะ อูนากูล ⁵  1,728,000        -                   200,000                       -                          4,560,000                6,488,000

  4. นายสุเมธ ตันติเวชกุล  1,728,000        -                   300,000                       -                          4,560,000                6,588,000
  ³                                                                                                                                           

  5. นายปรีชา อรรถวิภัชน์  1,728,000        300,000             -                             -                          4,560,000                6,588,000

  6. นายพนัส สิมะเสถียร   1,728,000        -                   150,000                       -                          4,560,000                6,438,000

  7. นายยศ เอื้อชูเกียรติ   1,728,000        -                   -                             250,000                    4,560,000                6,538,000

  8. นายอาสา สารสิน     1,728,000        -                   200,000                       -                          4,560,000                6,488,000

  9. นายชุมพล ณ ลำเลียง  1,728,000        -                   -                             375,000                    4,560,000                6,663,000
  ⁴                                                                                                                                           

  10. นายธารินทร์        1,728,000        300,000             200,000                       -                          4,560,000                6,788,000
  นิมมานเหมินท์                                                                                                                                  

  11. นายประมนต์ สุธีวงศ์  1,728,000        300,000             -                             250,000                    4,560,000                6,838,000

  12. นายกานต์ ตระกูลฮุน  1,728,000        -                   -                             -                          4,560,000                6,288,000

  รวม                  21,600,000       1,350,000           1,050,000                     875,000                    57,000,000               81,875,000
  -------------------- ---------------- ------------------- ----------------------------- -------------------------- ------------------------ ------------

หมายเหตุ: 1. ประธานกรรมการบริษัท

2. ประธานกรรมการตรวจสอบ

3. ประธานกรรมการบรรษัทภิบาลและสรรหา

4. ประธานกรรมการพิจารณาผลตอบแทน

5. ประธานกรรมการกิจการสังคมเพื่อการพัฒนาอย่างยั่งยืน

* โบนัสที่จ่ายให้กรรมการในปี 2555 ประกอบด้วย
โบนัสที่คำนวณจากอัตราเงินปันผลงวดสุดท้ายประจำปี 2554 ที่จ่ายให้แก่ผู้ถือหุ้นเมื่อวันที่ 26
เมษายน 2555 และเงินปันผลงวดระหว่างกาลประจำปี 2555 ที่จ่ายเมื่อวันที่ 23 สิงหาคม 2555
ซึ่งแสดงรวมอยู่ในบรรทัด “ค่าใช้จ่ายในการบริหาร” ในงบกำไรขาดทุนรวมของบริษัท

- คณะกรรมการกิจการสังคมเพื่อการพัฒนาอย่างยั่งยืนไม่มีค่าตอบแทน

ค่าตอบแทนผู้บริหาร

ค่าตอบแทนผู้บริหารระดับสูง รวม 10 คน ที่ได้รับจากบริษัทในรูปแบบเงินเดือน โบนัส
เงินตอบแทนพิเศษ (Variable Pay) และอื่นๆ รวมเป็นเงินทั้งสิ้น 181,850,100 บาท ทั้งนี้
ในปี 2555
บริษัทได้จ่ายเงินสมทบกองทุนสำรองเลี้ยงชีพที่สมทบให้ผู้บริหารในฐานะพนักงานของบริษัทจำนวน
11,319,300 บาท

  ค่าตอบแทนของคณะกรรมการและผู้บริหารของบริษัทย่อยที่เป็นธุรกิจหลัก (สิ้นสุดวันที่ 31 ธันวาคม
  2555)

ค่าตอบแทนของกรรมการเป็นรายบุคคลของบริษัทย่อยที่เป็นธุรกิจหลัก

กรรมการในธุรกิจหลัก ได้แก่ เอสซีจี เคมิคอลส์ เอสซีจี เปเปอร์ เอสซีจี ซิเมนต์ เอสซีจี
ผลิตภัณฑ์ก่อสร้าง และเอสซีจี ดิสทริบิวชั่น
จะไม่ได้รับค่าตอบแทนสำหรับการดำรงตำแหน่งกรรมการอีก
เนื่องจากเป็นผู้บริหารของเอสซีจีอยู่แล้ว โดยในแต่ละธุรกิจประกอบด้วยผู้ดำรงตำแหน่งกรรมการ
ดังนี้

ค่าตอบแทนรวมของผู้บริหารบริษัทย่อยที่เป็นธุรกิจหลัก

  1) ค่าตอบแทนที่เป็นตัวเงิน ได้แก่ เงินเดือน โบนัส และเงินตอบแทนพิเศษ (Variable Pay)

  2) ค่าตอบแทนอื่นๆ ได้แก่ เงินสมทบกองทุนสำรองเลี้ยงชีพโดยค่าตอบแทนต่างๆ
  มีรายละเอียดดังนี้

หน่วย: บาท

  ---- ---------------------------- ------------- ------------- -------------
       บริษัทย่อยที่เป็นธุรกิจหลัก           จำนวนผู้บริหาร   ค่าตอบแทนรวม   ค่าตอบแทนอื่นๆ
                                    (ราย)         ที่เป็นตัวเงิน     

  1.   บริษัทเอสซีจี เคมิคอลส์ จำกัด       7             29,950,900    2,002,000

  2.   บริษัทเอสซีจี เปเปอร์ จำกัด        7             30,753,500    2,137,600
       (มหาชน)                                                  

  3.   บริษัทเอสซีจี ซิเมนต์ จำกัด         7             44,138,600    2,945,600

  4.   บริษัทเอสซีจี ผลิตภัณฑ์ก่อสร้าง จำกัด  7             31,011,900    2,124,700

  5.   บริษัทเอสซีจี ดิสทริบิวชั่น จำกัด      6             21,099,400    1,488,300
  ---- ---------------------------- ------------- ------------- -------------

ทั้งนี้ จำนวนผู้บริหารและค่าตอบแทนของผู้บริหารข้างต้น
ไม่รวมกรรมการผู้จัดการใหญ่ในแต่ละบริษัทย่อยที่เป็นธุรกิจหลัก
เนื่องจากได้รวมอยู่ในจำนวนและค่าตอบแทนของผู้บริหารของบริษัทปูนซิเมนต์ไทย จำกัด (มหาชน)
ตามที่ปรากฏในหัวข้อที่ 3 เรื่องค่าตอบแทนของกรรมการและผู้บริหารระดับสูง หน้า 111 - 113

(4) การกำกับดูแลกิจการ

นโยบายการกำกับดูแล

เอสซีจีดำเนินธุรกิจด้วยความรับผิดชอบและเป็นธรรม
โดยยึดมั่นในอุดมการณ์ซึ่งได้ถือปฏิบัติสืบเนื่องกันมาเป็นเวลานาน
ภายใต้กรอบของจรรยาบรรณที่ได้มีการพัฒนาให้เหมาะสมกับความเปลี่ยนแปลงทางเศรษฐกิจและสังคมบนพื้นฐานแห่งประโยชน์สุขอย่างสมดุลและยั่งยืน

เอสซีจีถือว่านโยบายด้านบรรษัทภิบาลของเอสซีจีเป็นส่วนหนึ่งของนโยบายการดำเนินธุรกิจ
โดยคณะกรรมการบริษัทได้กำหนดให้มีการติดตามและประเมินผลเป็นประจำทุกปี
และมีการปรับปรุงแก้ไขให้มีความทันสมัย เหมาะสม
สอดคล้องกับสภาวการณ์ทางเศรษฐกิจและสังคมที่เปลี่ยนแปลงอยู่ตลอดเวลา ทั้งนี้
คณะกรรมการบริษัทได้มอบหมายให้คณะกรรมการบรรษัทภิบาลและสรรหาทำหน้าที่กำกับดูแลด้านบรรษัทภิบาลของเอสซีจี
ตลอดจนพิจารณาแนวโน้มและความเคลื่อนไหวในระดับสากล อาทิ
หลักปฏิบัติของบริษัทชั้นนําของโลกที่ได้รับการยอมรับในด้านบรรษัทภิบาล
กฎเกณฑ์ของตลาดหลักทรัพย์ชั้นนำของโลก
เพื่อเปรียบเทียบกับสิ่งที่ปฏิบัติอยู่และให้ข้อเสนอแนะในการปรับปรุง
โดยให้มีการทบทวนข้อบังคับของคณะกรรมการและคณะกรรมการชุดย่อยอย่างสมํ่าเสมอ
เพื่อให้สอดคล้องกับกฎหมาย แนวปฏิบัติสากล ตลอดจนแนวปฏิบัติของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อีกทั้ง
คณะกรรมการบริษัทยังได้กําหนดให้เรื่องบรรษัทภิบาลเป็นวาระหลักวาระหนึ่งในการประชุมคณะกรรมการบริษัท
นอกจากนี้
เอสซีจีได้จัดทําคู่มือบรรษัทภิบาลเอสซีจีและจรรยาบรรณเอสซีจีควบคู่ไปกับการให้ความรู้ความเข้าใจเกี่ยวกับแนวปฏิบัติที่ถูกต้องเพื่อให้พนักงานทุกคนสามารถนําไปใช้เป็นแนวทางในการปฏิบัติงาน
ซึ่งพนักงานทุกคนจะต้องยึดถือปฏิบัติตามหลักจรรยาบรรณเอสซีจีอย่างเคร่งครัด
เนื่องจากถือเป็นปัจจัยสําคัญที่ใช้ในการประเมินศักยภาพของพนักงานระดับบังคับบัญชาขึ้นไปเป็นประจําทุกปี
โดยได้เปิดเผยเนื้อหารายละเอียดของจรรยาบรรณเอสซีจี
และเปิดโอกาสให้ผู้สนใจสามารถศึกษาได้ในเว็บไซต์ของเอสซีจีที่ www.scg.co.th

เอสซีจีได้มีการปรับปรุงจรรยาบรรณเอสซีจีเมื่อปี 2550 โดยเพิ่มแนวปฏิบัติของแต่ละธุรกิจ
เสริมด้วยตัวอย่างและกําหนดแนวปฏิบัติที่ชัดเจน รวมถึงการกําหนด Whistleblower Policy
ซึ่งเป็นมาตรการในการคุ้มครองพนักงานที่ร้องเรียนหรือให้ข้อมูลเกี่ยวกับการไม่ปฏิบัติตามกฎหมาย
กฎระเบียบ ข้อบังคับบริษัทและจรรยาบรรณเอสซีจี
โดยมีคณะทํางานกําหนดนโยบายและให้คําปรึกษาเกี่ยวกับการปฏิบัติตามจรรยาบรรณเอสซีจี
ซึ่งประกอบด้วยผู้บริหารระดับสูงในหน่วยงานที่มีหน้าที่ดูแลในเรื่องต่างๆ
ที่เกี่ยวข้องกับการปฏิบัติตามจรรยาบรรณเอสซีจี
และตัวแทนที่เป็นผู้บริหารระดับสูงในแต่ละกลุ่มธุรกิจโดยทําหน้าที่ติดตามผลการดําเนินงาน
ตลอดจนให้คําปรึกษาในเรื่องต่างๆ ที่เกี่ยวข้อง
รวมทั้งยังมีสํานักงานตรวจสอบเป็นหน่วยงานรับผิดชอบในภาคปฏิบัติเกี่ยวกับช่องทางในการรับข้อร้องเรียนและ
Whistleblower Policy

เอสซีจีได้มีการติดตามผลการปฏิบัติตามหลักบรรษัทภิบาลตลอดจนให้ความรู้และส่งเสริมการปฏิบัติในเรื่องจรรยาบรรณแก่พนักงานทุกคนทุกระดับ
เน้นการสร้างจิตสำนึกให้แก่พนักงานตั้งแต่เริ่มเข้างาน
โดยได้จัดทำคู่มือจรรยาบรรณเป็นรูปเล่มและแจกพนักงานเข้าใหม่ทั้งเอสซีจี
รวมทั้งชี้แจงหลักการและแนวปฏิบัติเพื่อให้เกิดความเข้าใจ ตลอดจนให้คำปรึกษาในเรื่องต่างๆ
ที่เกี่ยวข้องกับจรรยาบรรณเอสซีจี บนเว็บไซต์ “จรรยาบรรณเอสซีจี”
และ“ระบบให้คำปรึกษาจรรยาบรรณ” รวมถึง “ระบบรับข้อร้องเรียนตามแนวทาง
Whistleblower Policy”

เพื่อเป็นการส่งเสริมให้พนักงานตระหนักในเรื่องจรรยาบรรณเอสซีจี
และรักษามาตรฐานบรรษัทภิบาลเอสซีจี ในปี 2555
ฝ่ายจัดการจึงได้จัดให้มีกิจกรรมเพิ่มขึ้นในเรื่องจรรยาบรรณเอสซีจีด้วยการจัดทำแผ่นโฆษณาประชาสัมพันธ์
และวิดีโอคลิป (VDO Clip) โดยเป็นการจำลองเหตุการณ์ในเรื่องต่างๆ
ตามคู่มือจรรยาบรรณเอสซีจี เพื่อสื่อสารให้เข้าใจง่าย
และเน้นในเรื่องที่พนักงานทุกคนสามารถนำไปใช้เป็นแนวทางในการปฏิบัติงานในชีวิตประจำวันได้
มีการสื่อสารถึงพนักงานทุกคนโดยการส่ง e-Newsletter ผ่านช่องทางอีเมล์ของพนักงาน
พร้อมทั้งเผยแพร่ในเว็บไซต์ภายใน
นอกจากนี้ยังได้กำหนดช่องทางให้พนักงานสามารถร่วมตอบคำถามแสดงความพึงพอใจ
แสดงความคิดเห็นและแบ่งปันประสบการณ์ต่างๆ ที่เกี่ยวข้องกับจรรยาบรรณเอสซีจีได้

ในปี 2555
คณะกรรมการบริษัทได้มีมติอนุมัติตามข้อเสนอของคณะกรรมการตรวจสอบโดยความเห็นชอบของคณะกรรมการบรรษัทภิบาลและสรรหาให้ปรับปรุงข้อบังคับของคณะกรรมการตรวจสอบ
เพื่อให้ครอบคลุมหน้าที่และความรับผิดชอบของคณะกรรมการตรวจสอบ
เรื่องการสอบทานกระบวนการภายในของบริษัทเกี่ยวกับการแจ้งเบาะแสและการรับข้อร้องเรียน
รวมทั้งการอนุมัติแผนงานตรวจสอบภายใน และให้มีการพิจารณาเรื่อง
“การทบทวนข้อบังคับคณะกรรมการตรวจสอบ” เป็นประจำทุกปี
นอกเหนือจากวาระเรื่องการทบทวนนโยบายการบริหารความเสี่ยงการประเมินการควบคุมด้วยตนเอง
และการตรวจสอบ IT ที่มีการพิจารณาเป็นประจำอยู่แล้ว

นอกจากนี้ สำนักงานตรวจสอบยังได้เน้นการจัดประชุมเชิงปฏิบัติการ (Workshop)
ในเรื่องที่เกี่ยวกับหลักการกำกับดูแลกิจการที่ดีและจรรยาบรรณอย่างต่อเนื่อง ทั้งนี้ ในปี 2555
มีข้อร้องเรียนตาม Whistleblower Policy จำนวน 23 เรื่อง
ซึ่งส่วนใหญ่ได้ดำเนินการตรวจสอบข้อเท็จจริงแล้ว โดยพบเรื่องที่เข้าข่ายทุจริตจำนวน 3 เรื่อง
ซึ่งมูลค่าการทุจริตไม่เป็นสาระสำคัญ และได้นำมาปรับปรุงเพื่อกำหนดแนวทางการป้องกันต่อไป

เอสซีจีเชื่อมั่นว่าหลักบรรษัทภิบาลเอสซีจี และจรรยาบรรณเอสซีจี
เป็นแนวทางบริหารองค์กรที่มีประโยชน์อย่างยิ่ง
จึงได้ให้ความสำคัญในหลักการและแนวทางปฏิบัติที่เกี่ยวกับความรับผิดชอบและเป็นธรรมต่อผู้มีส่วนได้เสียทุกฝ่าย
ดังเช่น การกำหนดอย่างชัดเจนเกี่ยวกับโครงสร้าง องค์ประกอบ หน้าที่ความรับผิดชอบ
ความเป็นอิสระ และการปฏิบัติงานของคณะกรรมการบริษัท การเปิดเผยข้อมูลอย่างโปร่งใส
มีระบบการตรวจสอบและการบริหารความเสี่ยงที่รอบคอบ รัดกุม
เพื่อความเชื่อมั่นและเพิ่มมูลค่าให้แก่ผู้ถือหุ้น ทั้งนี้
ได้เปิดเผยข้อมูลในเรื่องดังกล่าวผ่านช่องทางต่างๆ เช่น ในรายงานประจำปี แบบ 56-1
เว็บไซต์ของตลาดหลักทรัพย์ฯ และเว็บไซต์ของเอสซีจี เป็นต้น
เพื่ออำนวยความสะดวกให้ผู้มีส่วนได้เสียสามารถเข้าถึงข้อมูลได้ง่าย และหลากหลายช่องทาง

ในปี 2555
คณะกรรมการบรรษัทภิบาลและสรรหาได้ให้แนวนโยบายในการนำหลักบรรษัทภิบาลเอสซีจีไปปรับใช้ให้เป็นประโยชน์เพื่อการกำหนดกลยุทธ์และเตรียมความพร้อมเพื่อรับมือกับการขยายตัวทางเศรษฐกิจของอาเซียนอันเป็นผลจากการจัดตั้งประชาคมเศรษฐกิจอาเซียน
เช่น การปฏิบัติตามแนวการกำกับดูแลกิจการที่ดีของอาเซียนที่เรียกว่า ASEAN CG Scorecard

ในปี 2555 เอสซีจีได้รับรางวัลจากนิตยสารชั้นนำในเอเชีย 2 ฉบับ คือ นิตยสาร Corporate
Governance Asia และนิตยสาร Alpha Southeast Asia ดังนี้

-   นิตยสาร Corporate Governance Asia ได้รับ 2 รางวัล ได้แก่

    1.  รางวัล Recognition Awards Class of 2012 (The Best of Asia)
        ร่วมกับบริษัทจดทะเบียนในไทยอีก 10 บริษัท

    2.  รางวัล Asian Corporate Director ซึ่งนายกานต์ ตระกูลฮุน
        กรรมการผู้จัดการใหญ่ เอสซีจี ได้รับรางวัลร่วมกับกรรมการบริษัทจดทะเบียนในไทยอีก
        5 คน

-   นิตยสาร Alpha Southeast Asia ได้รับ 5 รางวัล ได้แก่

    1.  รางวัล Most Organized Investment Relations (รางวัลที่ 2)

    2.  รางวัล Strongest Adherence to Corporate Governance (รางวัลที่ 2)

    3.  รางวัล Most Consistent Dividend Policy (รางวัลที่ 3)

    4.  รางวัล Best Strategic Corporate Social Responsibility (รางวัลที่ 2)

    5.  รางวัล Best CFO in Thailand ซึ่งได้แก่ นายเชาวลิต เอกบุตร
        ผู้ช่วยผู้จัดการใหญ่-การเงินและการลงทุน เอสซีจี

นอกจากนี้ บริษัทยังได้คะแนนจากการประเมินการจัดประชุมสามัญผู้ถือหุ้นประจำปี 2555 (AGM
Checklist) โดยสมาคมส่งเสริมผู้ลงทุนไทยในระดับ “ดีเยี่ยม”
ได้รับการประเมินจากสมาคมส่งเสริมสถาบันกรรมการบริษัทไทย (IOD) ปรากฏตาม Corporate
Governance Report of Thai Listed Companies 2012 ในระดับ “Excellent CG
Scoring” และได้รับรางวัล SET Awards 2012
ในสาขารางวัลบริษัทจดทะเบียนด้านความรับผิดชอบต่อสังคม (Best Corporate Social
Responsibility Awards) โดยเป็นรางวัล SET Award of Honor
เนื่องจากมีความเป็นเลิศในสาขาดังกล่าวต่อเนื่องถึง 5 ปี

การดำเนินการในการต่อต้านคอร์รัปชัน

เอสซีจีมีอุดมการณ์ในการดำเนินธุรกิจอย่างมีคุณธรรม
โดยยึดมั่นในความรับผิดชอบต่อผู้มีส่วนเกี่ยวข้องทุกฝ่าย
อีกทั้งยังได้มีการรวบรวมข้อพึงปฏิบัติไว้เป็นลายลักษณ์อักษร เรียกว่าจรรยาบรรณเอสซีจี มาตั้งแต่ปี
2530 เพื่อให้เป็นแนวทางการปฏิบัติงานที่สอดคล้องกับอุดมการณ์ของเอสซีจี

ในเรื่องการต่อต้านการทุจริต
บริษัทได้ร่วมลงนามแสดงเจตนารมณ์แนวร่วมปฏิบัติของภาคเอกชนไทยในการต่อต้านการทุจริตโดยกรรมการผู้จัดการใหญ่ได้ร่วมให้สัตยาบันเพื่อรับทราบข้อตกลงคำประกาศเจตนารมณ์แนวร่วมปฏิบัติ
(Collective Action Coalition) ของภาคเอกชนไทยในการต่อต้านการทุจริตทุกรูปแบบ
โดยจะประเมินความเสี่ยงที่เกี่ยวข้องกับการทุจริตภายในบริษัทรวมถึงการเตรียมความพร้อมในการประเมินตนเองเกี่ยวกับมาตรการต่อต้านคอร์รัปชัน

นอกจากนี้ บริษัทได้มีการดำเนินการเพื่อป้องกันการมีส่วนเกี่ยวข้องกับการทุจริตและคอร์รัปชัน ดังนี้

1.  บริษัทได้กำหนดเป็นแนวปฏิบัติข้อหนึ่งในจรรยาบรรณเอสซีจีที่พนักงานทุกคนจะต้องปฏิบัติตามจรรยาบรรณเอสซีจี
    ในเรื่องการทำธุรกรรมกับรัฐ ต้องมีการดำเนินการอย่างถูกต้อง ตรงไปตรงมา
    เมื่อติดต่อกับเจ้าหน้าที่ หรือหน่วยงานของรัฐ โดยจะต้องหลีกเลี่ยงการกระทำที่อาจจูงใจให้รัฐ
    หรือพนักงานของรัฐดำเนินการที่ไม่ถูกต้องเหมาะสม โดยตระหนักอยู่เสมอว่ากฎหมาย กฎเกณฑ์
    หรือขนบธรรมเนียมประเพณีต่างๆ ในแต่ละท้องถิ่นอาจมีเงื่อนไข
    ขั้นตอนหรือวิธีปฏิบัติที่แตกต่างกัน
    หากมีกรณีต้องปฏิบัติตามกฎหมายในแต่ละประเทศหรือท้องถิ่นที่เกี่ยวข้องกับการว่าจ้างพนักงานของรัฐทั้งในกรณีว่าจ้างมาเป็นที่ปรึกษา
    หรือเป็นพนักงานของเอสซีจีจะต้องดำเนินการภายใต้เงื่อนไขที่โปร่งใสและเหมาะสม ทั้งนี้
    หากมีการฝ่าฝืนหรือกระทำผิดจรรยาบรรณจะต้องได้รับการพิจารณาทางวินัยตามระเบียบที่บริษัทกำหนดไว้
    และอาจได้รับโทษตามกฎหมายหากการกระทำนั้นผิดกฎหมาย

2.  บริษัทได้จัดให้มีช่องทางในการรายงานหากมีการพบเห็นการฝ่าฝืนหรือพบเห็นการกระทำทุจริตและคอร์รัปชัน
    และจัดให้มีมาตรการคุ้มครองและบรรเทาความเสียหายให้กับผู้รายงานผู้ร้องเรียน
    หรือผู้ที่ให้ความร่วมมือในการรายงานดังกล่าว (Whistleblower Policy)

การปฏิบัติตามหลักเกณฑ์การกำกับดูแลกิจการ

สิทธิของผู้ถือหุ้น (The Rights of Shareholders)

เอสซีจีได้อำนวยความสะดวกให้ผู้ถือหุ้นทุกรายได้รับสิทธิพื้นฐานต่างๆ
ทั้งในฐานะนักลงทุนในหลักทรัพย์ และในฐานะเจ้าของบริษัท ด้วยวิธีการและมาตรฐานที่เป็นที่ยอมรับ
และเชื่อถือได้ โดยให้สิทธิในการซื้อ ขาย โอน หลักทรัพย์ที่ตนถืออยู่อย่างเป็นอิสระ
การได้รับส่วนแบ่งผลกำไรจากบริษัท การเข้าร่วมประชุมผู้ถือหุ้น การเสนอวาระการประชุมล่วงหน้า
การเสนอชื่อบุคคลเพื่อเข้ารับการเลือกตั้งเป็นกรรมการบริษัท
การแสดงความคิดเห็นในที่ประชุมอย่างเป็นอิสระ การร่วมตัดสินใจในเรื่องสำคัญของบริษัท เช่น
การเลือกตั้งกรรมการ การอนุมัติธุรกรรมที่สำคัญและมีผลต่อทิศทางในการดำเนินธุรกิจของบริษัท
การแก้ไขหนังสือบริคณห์สนธิ และข้อบังคับของบริษัท ทั้งนี้
ผู้ถือหุ้นทุกคนมีสิทธิออกเสียงตามจำนวนหุ้นที่ถืออยู่ โดยแต่ละหุ้นมีสิทธิออกเสียงหนึ่งเสียง
และไม่มีหุ้นใดมีสิทธิพิเศษเหนือผู้ถือหุ้นรายอื่น

นอกเหนือจากสิทธิพื้นฐานต่างๆ ข้างต้นแล้ว เอสซีจียังได้ดำเนินการในเรื่องอื่นๆ เพิ่มเติม
ที่เป็นการส่งเสริมและอำนวยความสะดวกในการใช้สิทธิของผู้ถือหุ้น ดังนี้

1.  ให้ข้อมูลที่สำคัญและจำเป็นสำหรับผู้ถือหุ้นเกี่ยวกับการดำเนินธุรกิจอย่างชัดเจน
    และทันต่อเหตุการณ์
    โดยบางเรื่องแม้ว่าตามข้อกำหนดของกฎหมายจะไม่ได้บังคับให้ต้องเปิดเผย
    แต่หากเอสซีจีเห็นว่าเรื่องใดมีความจำเป็นที่ผู้ถือหุ้นควรได้รับทราบก็จะเปิดเผยข้อมูลนั้นผ่านทางเว็บไซต์ของเอสซีจี
    และผ่านทางตลาดหลักทรัพย์ฯ

2.  ผู้ถือหุ้นทุกรายได้รับข้อมูลประกอบวาระการประชุมเป็นการล่วงหน้าก่อนวันประชุมผู้ถือหุ้น
    โดยบริษัทได้เผยแพร่ข้อมูลล่วงหน้าประมาณ 2 เดือน ในเว็บไซต์ของบริษัทก่อนวันประชุม
    และจัดส่งเอกสารล่วงหน้าก่อนวันประชุมมากกว่า 20 วัน นอกจากนี้
    ยังได้ชี้แจงสิทธิของผู้ถือหุ้นในการเข้าประชุม
    และสิทธิออกเสียงลงมติของผู้ถือหุ้นไว้อย่างชัดเจนในหนังสือนัดประชุมที่บริษัทจัดส่งให้

3.  ในกรณีที่ผู้ถือหุ้นไม่สามารถเข้าร่วมประชุมด้วยตนเอง
    เอสซีจีเปิดโอกาสให้ผู้ถือหุ้นสามารถมอบฉันทะให้กรรมการอิสระหรือบุคคลใดๆ
    เข้าร่วมประชุมแทนตนได้โดยใช้หนังสือมอบฉันทะแบบหนึ่งแบบใดที่ได้จัดส่งไปพร้อมกับหนังสือนัดประชุม
    บริษัทได้จัดทำหนังสือมอบฉันทะในรูปแบบที่ผู้ถือหุ้นสามารถกำหนดทิศทางการออกเสียงลงคะแนนได้ตามแบบที่กระทรวงพาณิชย์กำหนด
    ทั้งนี้ผู้ถือหุ้นยังสามารถดาวน์โหลดแบบหนังสือมอบฉันทะผ่านทางหน้าเว็บไซต์ของเอสซีจีได้
    และบริษัทยังได้จัดให้มีอากรแสตมป์ไว้บริการผู้ถือหุ้นสำหรับปิดหนังสือมอบฉันทะอีกด้วย
    นอกจากนี้
    บริษัทยังให้สิทธิแก่ผู้ถือหุ้นที่เข้าประชุมภายหลังจากประธานในที่ประชุมเปิดการประชุมแล้ว
    สามารถออกเสียงลงคะแนนได้ในวาระที่อยู่ระหว่างการพิจารณาและยังไม่ได้มีการลงมติ
    และนับเป็นองค์ประชุมตั้งแต่วาระที่ได้เข้าประชุมเป็นต้นไป
    เว้นแต่ที่ประชุมผู้ถือหุ้นจะมีความเห็นเป็นอย่างอื่น

4.  ก่อนวันประชุมผู้ถือหุ้น
    บริษัทเปิดโอกาสให้ผู้ถือหุ้นรายเดียวหรือหลายรายที่ถือหุ้นนับรวมกันได้ไม่น้อยกว่า ร้อยละ 5
    ของจำนวนหุ้นที่มีสิทธิออกเสียงทั้งหมดของบริษัทมีสิทธิที่จะเสนอวาระในการประชุมสามัญผู้ถือหุ้นประจำปี
    2556 โดยบริษัทเปิดโอกาสให้ผู้ถือหุ้นเสนอวาระล่วงหน้าอย่างน้อย 3 เดือน
    ก่อนวันสิ้นสุดรอบบัญชี คือ ตั้งแต่วันที่ 1 กันยายน - 30 พฤศจิกายน 2555
    เพื่อให้คณะกรรมการบรรษัทภิบาลและสรรหาเป็นผู้กลั่นกรองก่อนเสนอต่อคณะกรรมการบริษัทเพื่อพิจารณา
    โดยในกรณีที่บรรจุเป็นวาระการประชุม
    บริษัทจะแจ้งในหนังสือนัดประชุมว่าเป็นวาระที่กําหนดโดยผู้ถือหุ้น
    ส่วนในกรณีที่คณะกรรมการบริษัทปฏิเสธไม่รับเรื่องที่ผู้ถือหุ้นเสนอเพื่อให้บรรจุเป็นวาระ
    บริษัทจะชี้แจงเหตุผลให้ที่ประชุมสามัญผู้ถือหุ้นประจําปีทราบ นอกจากนี้
    ในช่วงเวลาเดียวกันบริษัทได้เปิดโอกาสให้ผู้ถือหุ้นทุกรายมีสิทธิเสนอชื่อบุคคลเพื่อพิจารณาเข้ารับการเลือกตั้งเป็นกรรมการบริษัทล่วงหน้า
    โดยในกรณีนี้คณะกรรมการบรรษัทภิบาลและสรรหาจะเป็นผู้พิจารณา
    เพื่อสรรหารวมกับบุคคลอื่นตามหลักเกณฑ์การสรรหาบุคคลเข้าเป็นกรรมการบริษัท
    จากนั้นจะได้เสนอรายชื่อบุคคลที่เห็นว่าเหมาะสมให้คณะกรรมการบริษัทพิจารณาก่อนเสนอต่อที่ประชุมผู้ถือหุ้นเพื่อพิจารณาอนุมัติต่อไป
    โดยบริษัทได้จัดทําแบบฟอร์มสําหรับการเสนอวาระการประชุมและเสนอชื่อบุคคลเพื่อเข้ารับเลือกตั้งเป็นกรรมการล่วงหน้า
    เพื่อเป็นการอํานวยความสะดวกให้แก่ผู้ถือหุ้นอีกด้วย ทั้งนี้
    ในช่วงเวลาดังกล่าวไม่มีผู้ถือหุ้นเสนอวาระการประชุมและเสนอชื่อบุคคลเพื่อเข้ารับเลือกตั้งเป็นกรรมการเป็นการล่วงหน้าแต่อย่างใด

5.  ในปี 2555 บริษัทได้จัดประชุมสามัญผู้ถือหุ้นประจําปี ในวันที่ 30 มีนาคม 2555
    ซึ่งมีกรรมการเข้าร่วมประชุมครบทั้ง 12 คน
    โดยบริษัทได้พิจารณาเห็นสมควรให้จัดประชุมผู้ถือหุ้น ณ ห้องแอทธินี คริสตัล ฮอลล์ ชั้ น 3
    โรงแรมพลาซ่า แอทธินี กรุงเทพ เอ รอยัล เมอริเดียน เช่นเดียวกับในปี 2554
    เนื่องจากสามารถรองรับจํานวนผู้ถือหุ้นที่ให้ความสนใจเข้าประชุมมากขึ้น ทั้งนี้
    เพื่ออํานวยความสะดวกให้ผู้ถือหุ้นสามารถเข้าประชุมและซักถาม
    ตลอดจนแสดงความคิดเห็นต่างๆ อยู่ภายในห้องประชุมเดียวกัน
    ทําให้การประชุมดําเนินไปอย่างราบรื่นและมีประสิทธิภาพ นอกจากนั้น
    บริษัทยังได้จัดแสดงนิทรรศการเพื่อให้ข้อมูลเกี่ยวกับการดําเนินธุรกิจและกิจกรรมเพื่อสังคมในอาเซียนให้ผู้ถือหุ้นได้รับทราบด้วย

6.  ในวันประชุมผู้ถือหุ้น บริษัทได้จัดให้มีการลงทะเบียนโดยใช้ระบบบาร์โค้ด
    ที่แสดงถึงเลขทะเบียนของผู้ถือหุ้นแต่ละรายที่ได้จัดพิมพ์ไว้บนแบบลงทะเบียนและหนังสือมอบฉันทะ
    เพื่อให้ผู้ถือหุ้นได้รับความสะดวกในการประชุม
    และทำให้ขั้นตอนการลงทะเบียนเป็นไปอย่างรวดเร็ว นอกจากนี้
    ในการใช้สิทธิออกเสียงแต่ละวาระได้ใช้วิธีเก็บบัตรยืนยันลงคะแนนของผู้ถือหุ้นเฉพาะบัตรยืนยันการลงคะแนนเสียงที่ไม่เห็นด้วย
    และงดออกเสียง เพื่อคำนวณหักออกจากผู้ที่มีสิทธิออกเสียงลงคะแนนทั้งหมด
    และสำหรับวิธีการนับคะแนน บริษัทใช้ระบบ e-Voting ซึ่งจะใช้ PDA (Personal
    Digital Assistant) และ Socket Scanner เป็นเครื่องมือช่วยนับคะแนน
    เพื่อให้เกิดความถูกต้อง รวดเร็ว
    สามารถประกาศผลคะแนนได้ทันทีหลังจากจบการพิจารณาแต่ละวาระ
    โดยเมื่อจบการประชุมผู้ถือหุ้นสามารถขอตรวจสอบรายละเอียดได้

7.  ในการประชุมสามัญผู้ถือหุ้นประจําปีจะมีกรรมการที่ครบกำหนดออกตามวาระจํานวน 1 ใน 3
    ของจํานวนกรรมการทั้งหมด
    ซึ่งในวาระเลือกตั้งกรรมการได้มีการชี้แจงให้ผู้ถือหุ้นทราบว่าตามข้อบังคับของบริษัทในกรณีที่บุคคลผู้ได้รับการเสนอชื่อเป็นกรรมการมีจํานวนไม่เกินกว่าจํานวนกรรมการที่จะพึงมีได้ในการเลือกตั้งครั้งนั้น
    ให้ที่ประชุมผู้ถือหุ้นเลือกตั้งกรรมการทั้งชุด
    และกรณีที่มีบุคคลได้รับการเสนอชื่อเป็นกรรมการมีจํานวนเกินกว่าจํานวนกรรมการที่พึงมีให้ผู้ถือหุ้นเลือกตั้งกรรมการเป็นรายบุคคล
    โดยในที่ประชุมได้เปิดโอกาสให้ผู้ถือหุ้นสามารถเสนอชื่อบุคคลให้เข้ารับการเลือกตั้งได้อย่างเป็นอิสระ

  ทั้งนี้ ในปี 2555 ที่ผ่านมานั้น คณะกรรมการบริษัท
  โดยข้อเสนอแนะของคณะกรรมการบรรษัทภิบาลและสรรหา
  ได้เสนอให้ที่ประชุมสามัญผู้ถือหุ้นประจำปี 2555 พิจารณาอนุมัติการแก้ไขข้อบังคับของบริษัทในข้อ
  25 เพื่อให้ผู้รับมอบฉันทะลงมติในที่ประชุมผู้ถือหุ้นได้ตามประสงค์ที่ผู้ถือหุ้นได้มอบฉันทะให้ และข้อ
  30 เพื่อให้ผู้ถือหุ้นลงคะแนนเสียงเลือกตั้งกรรมการเป็นรายบุคคล
  ซึ่งภายหลังจากที่ผู้ถือหุ้นได้อภิปรายแสดงความเห็นและตั้งข้อซักถาม
  และฝ่ายจัดการได้ตอบข้อซักถามแล้วนั้น
  คณะกรรมการบริษัทเห็นสมควรให้เสนอขอถอนวาระดังกล่าวโดยไม่มีการลงคะแนนในวาระนี้เนื่องจากเห็นว่ายังไม่ใช่เรื่องเร่งด่วนและขอนำกลับไปพิจารณาในรายละเอียดต่อไป

  ดังนั้น ในปี 2555
  คณะกรรมการบรรษัทภิบาลและสรรหาได้พิจารณาทบทวนเรื่องดังกล่าวและเสนอต่อคณะกรรมการบริษัทให้แก้ไขข้อบังคับบริษัททั้ง
  2 ข้อดังกล่าว ซึ่งคณะกรรมการบริษัทได้เห็นชอบให้นำเสนอต่อที่ประชุมสามัญผู้ถือหุ้นประจำปี
  2556 อีกครั้งหนึ่ง เพื่อให้สอดคล้องกับหลักเกณฑ์ของสมาคมส่งเสริมสถาบันกรรมการบริษัทไทย
  (IOD) และการประเมินผลการจัดประชุมสามัญผู้ถือหุ้น (AGM Checklist)
  ในเรื่องการกำกับดูแลกิจการที่ดี

8.  ในการประชุมผู้ถือหุ้นได้เปิดโอกาสให้ผู้ถือหุ้นแสดงความคิดเห็น ข้อเสนอแนะ
    หรือซักถามในวาระต่างๆ อย่างอิสระก่อนการลงมติในวาระใดๆ
    เพื่อให้ผู้ถือหุ้นได้รับทราบข้อมูลรายละเอียดในเรื่องดังกล่าวอย่างเพียงพอ ทั้งนี้
    ในวาระที่ผู้ถือหุ้นมีข้อสงสัยหรือข้อซักถาม
    ก็ได้จัดเตรียมบุคลากรที่เกี่ยวข้องเป็นผู้ให้คำตอบภายใต้ความรับผิดชอบของคณะกรรมการบริษัท

9.  ในแต่ละวาระการประชุมผู้ถือหุ้น ผู้ถือหุ้นสามารถขอให้มีการลงคะแนนเสียงด้วยวิธีลับได้
    หากมีผู้ถือหุ้นไม่น้อยกว่า 5 คนร้องขอ
    และที่ประชุมมีมติอนุมัติด้วยคะแนนเสียงข้างมากให้ลงคะแนนด้วยวิธีลับ

10. กำหนดให้มีวาระเกี่ยวกับค่าตอบแทนของกรรมการเพื่อชี้แจงให้ผู้ถือหุ้นได้ทราบจำนวนและประเภทของค่าตอบแทนที่กรรมการแต่ละคนได้รับ
    โดยแบ่งเป็นเบี้ยประชุมและโบนัสกรรมการบริษัทซึ่งได้มีการชี้แจงอย่างละเอียดไว้ในหน้า 111
    -113

11. ในการประชุมผู้ถือหุ้นในปี 2555
    บริษัทได้พิจารณาตามลำดับในระเบียบวาระที่ได้กำหนดไว้ในหนังสือนัดประชุมที่ได้ส่งให้ผู้ถือหุ้นล่วงหน้า
    โดยไม่มีการเปลี่ยนแปลงลำดับวาระดังกล่าว
    และไม่มีการขอให้ที่ประชุมพิจารณาเรื่องอื่นที่นอกเหนือไปจากที่กำหนดไว้ในหนังสือนัดประชุมผู้ถือหุ้นแต่อย่างใด

การปฏิบัติต่อผู้ถือหุ้นอย่างเท่าเทียมกัน (The Equitable Treatment of Shareholders)

การสร้างความเท่าเทียมกันให้เกิดขึ้นกับผู้ถือหุ้นทุกรายทุกกลุ่มไม่ว่าจะเป็นผู้ถือหุ้นรายใหญ่
ผู้ถือหุ้นส่วนน้อย นักลงทุนสถาบัน หรือผู้ถือหุ้นต่างชาติ
เป็นเรื่องท้าทายที่เอสซีจีคำนึงถึงและพยายามสร้างเครื่องมือที่ช่วยให้เกิดความเท่าเทียมกันอย่างแท้จริงโดยเฉพาะกับผู้ถือหุ้นส่วนน้อย
ดังนี้

  การกำหนดให้กรรมการอิสระ (Independent Directors) เป็นผู้มีหน้าที่ดูแลผู้ถือหุ้นส่วนน้อย

ผู้ถือหุ้นส่วนน้อยสามารถเสนอแนะ แสดงความคิดเห็น หรือแจ้งข้อร้องเรียนไปยังกรรมการอิสระ
ผ่านอีเมล์ ind_dir@scg.co.th
ซึ่งกรรมการอิสระจะเป็นผู้พิจารณาดำเนินการให้เหมาะสมในแต่ละเรื่อง เช่น หากเป็นข้อร้องเรียน
กรรมการอิสระจะดำเนินการตรวจสอบข้อเท็จจริง และหาวิธีการเยียวยาที่เหมาะสม
หรือกรณีเป็นข้อเสนอแนะที่กรรมการอิสระพิจารณาแล้วมีความเห็นว่าเป็นเรื่องสำคัญที่มีผลต่อผู้มีส่วนได้เสียโดยรวม
หรือมีผลต่อการประกอบธุรกิจของเอสซีจี
กรรมการอิสระจะเสนอเรื่องดังกล่าวต่อที่ประชุมคณะกรรมการบริษัทเพื่อพิจารณากำหนดเป็นวาระการประชุมในการประชุมผู้ถือหุ้น

  การเสริมสร้างความสัมพันธ์อันดีกับผู้ถือหุ้น

ในปี 2555 เอสซีจีได้เชิญผู้ถือหุ้นที่สนใจเข้าร่วมกิจกรรมเพื่อสังคมของเอสซีจี
ซึ่งนอกเหนือจากจะเป็นการร่วมกิจกรรมที่เป็นประโยชน์ต่อสังคมและสิ่งแวดล้อมแล้ว
ยังเป็นการเสริมสร้างความสัมพันธ์อันดีกับผู้ถือหุ้นของบริษัท
โดยเอสซีจีได้ให้สิทธิแก่ผู้ถือหุ้นที่สนใจอย่างเท่าเทียมไม่ว่าจะเป็นผู้ถือหุ้นรายใหญ่
หรือผู้ถือหุ้นส่วนน้อย ซึ่งเอสซีจีได้จัดกิจกรรมให้ผู้ถือหุ้น รวมทั้งสิ้น 6 ครั้ง ได้แก่

1.  เยี่ยมชม SCG Pavilion งาน BOI Fair 2011 ระหว่างวันที่ 5-20 มกราคม 2555

2.  สร้างฝายเขาข้าวกับเอสซีจี จังหวัดสระบุรี ในวันที่ 16 และ 17 กุมภาพันธ์ 2555

3.  รักษ์แม่รำพึงกับเอสซีจี จังหวัดระยอง ในวันที่ 28 กุมภาพันธ์ 2555 และวันที่ 13 มีนาคม
    2555

4.  เอสซีจีร่วมใจ ปลูกต้นไม้ให้ชุมชน จังหวัดกาญจนบุรี ในวันที่ 7 สิงหาคม 2555

5.  ศาสนสถานงามตาคุณค่าแห่งรัตนโกสินทร์
    โดยเข้าเยี่ยมชมวัดบวรนิเวศวิหารและวัดเทพศิรินทราวาส ในวันที่ 11 และ 12 กันยายน
    2555

6.  เยี่ยมชมโครงการบำบัดนํ้าเสียและโครงการกำจัดขยะตามแนวพระราชดำริ “แหลมผักเบี้ย”
    และเยี่ยมชมธุรกิจโฮมโซลูชั่นในวันที่ 16 พฤศจิกายน 2555

ทั้งนี้ กิจกรรมต่างๆ
ที่เอสซีจีได้จัดขึ้นตลอดทั้งปีได้รับความสนใจและความร่วมมือจากผู้ถือหุ้นเป็นเป็นอย่างดี
เอสซีจีจึงได้มีแผนงานที่จะจัดกิจกรรมให้กับผู้ถือหุ้นของบริษัทอย่างต่อเนื่องเพื่อเป็นการเสริมสร้างความสัมพันธ์อันดีกับผู้ถือหุ้นให้คงอยู่ตลอดไป

  การดูแลการใช้ข้อมูลภายใน

คณะกรรมการบริษัทได้กำหนดมาตรการการป้องกันการใช้ข้อมูลภายในโดยมิชอบ (Insider
Trading) ของบุคคลที่เกี่ยวข้อง ซึ่งหมายถึง คณะกรรมการบริษัท ฝ่ายจัดการเอสซีจี
และพนักงานในหน่วยงานที่เกี่ยวข้องกับข้อมูล รวมทั้ง
คู่สมรสและบุตรที่ยังไม่บรรลุนิติภาวะของบุคคลดังกล่าว ดังนี้

  - ห้ามบุคคลที่เกี่ยวข้องซื้อขายหลักทรัพย์ของบริษัทภายใน 2
  สัปดาห์ก่อนมีการเปิดเผยงบการเงินรายไตรมาสและงบการเงินประจำปี และภายใน 24 ชั่วโมง
  หลังการเปิดเผยงบการเงินดังกล่าว (Blackout Period)

  - ในกรณีที่ทราบข้อมูลใดๆ ที่ยังไม่เปิดเผยซึ่งอาจมีผลกระทบต่อราคาหลักทรัพย์ของบริษัท
  ต้องไม่ซื้อขายหลักทรัพย์ของบริษัทจนกว่าจะพ้นระยะเวลา 24 ชั่วโมง
  นับแต่ได้มีการเปิดเผยข้อมูลนั้นสู่สาธารณะทั้งหมดแล้ว

  - เลขานุการคณะกรรมการและเลขานุการบริษัทจะแจ้งให้กรรมการ ฝ่ายจัดการเอสซีจี
  และพนักงานที่เกี่ยวข้องได้ทราบช่วงเวลาการห้ามซื้อขายหลักทรัพย์อย่างชัดเจนล่วงหน้าอย่างน้อย
  1 สัปดาห์

  - นอกจากนี้ คณะกรรมการได้มีการติดตามผลการปฏิบัติตามมาตรการดังกล่าว
  โดยกรรมการและฝ่ายจัดการเอสซีจีได้รายงานการเปลี่ยนแปลงการถือครองหลักทรัพย์ให้ที่ประชุมคณะกรรมการบริษัททราบ

  การป้องกันความขัดแย้งทางผลประโยชน์

คณะกรรมการบริษัทได้กำหนดนโยบายและการดำเนินการต่างๆ ดังนี้

  - เอสซีจีมีโครงสร้างการถือหุ้นที่ชัดเจน โปร่งใส ไม่มีการถือหุ้นไขว้กับผู้ถือหุ้นรายใหญ่
  จึงไม่ทำให้เกิดความขัดแย้งทางผลประโยชน์ให้แก่ฝ่ายใดฝ่ายหนึ่ง
  โดยได้เปิดเผยโครงสร้างการถือหุ้นของบริษัทและบริษัทย่อยไว้ในรายงานประจำปีอย่างละเอียด
  รวมถึงการเปิดเผยการถือหลักทรัพย์ของคณะกรรมการบริษัทอย่างครบถ้วน

  - มีการแบ่งแยกหน้าที่ความรับผิดชอบอย่างชัดเจนระหว่างคณะกรรมการบริษัท ฝ่ายบริหาร
  และผู้ถือหุ้น จึงทำให้ปราศจากการก้าวก่ายหน้าที่ความรับผิดชอบ ในกรณีที่กรรมการบริษัท
  หรือผู้บริหารคนใดคนหนึ่งมีส่วนได้เสียกับผลประโยชน์ในเรื่องที่กำลังพิจารณา
  ผู้มีส่วนได้เสียนั้นก็จะไม่เข้าร่วมประชุม หรืองดออกเสียง
  เพื่อให้การตัดสินใจของคณะกรรมการบริษัท และผู้บริหารเป็นไปอย่างยุติธรรม
  เพื่อประโยชน์ของผู้ถือหุ้นอย่างแท้จริง

  -
  การกำหนดนโยบายการกำกับดูแลและการใช้ข้อมูลภายในไว้ในอำนาจดำเนินการและข้อบังคับพนักงานอย่างเป็นลายลักษณ์อักษร
  โดยมีบทกำหนดโทษชัดเจนกรณีที่ผู้บริหารหรือพนักงานนำข้อมูลภายในไปเปิดเผยต่อสาธารณะหรือนำไปใช้ประโยชน์ส่วนตน

  - การห้ามซื้อขาย Stock Futures ที่อ้างอิงหุ้นสามัญ SCC สำหรับกรรมการบริษัท
  ฝ่ายจัดการเอสซีจี และพนักงานในหน่วยงานที่เกี่ยวข้อง
  รวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว
  เพื่อให้สอดคล้องกับแนวปฏิบัติที่ดีตามหลักบรรษัทภิบาลของเอสซีจี

  - จรรยาบรรณเอสซีจีได้กำหนดแนวปฏิบัติเพิ่มเติมสำหรับการห้ามพนักงานใช้ทรัพย์สินของเอสซีจี
  หรือใช้เวลาทำงานในการค้นหาข้อมูล ติดต่อ หรือซื้อขายหลักทรัพย์อย่างเป็นประจำ
  เพื่อประโยชน์สำหรับตนเอง หรือบุคคลอื่น โดยไม่มีเหตุอันควร
  และไม่เป็นไปเพื่อประโยชน์ของเอสซีจี

บทบาทของผู้มีส่วนได้เสีย (The Role of Stakeholders in Corporate Governance)

เอสซีจีดำเนินธุรกิจโดยยึดมั่นในความรับผิดชอบต่อผู้มีส่วนเกี่ยวข้องทุกฝ่าย
เพื่อประโยชน์ร่วมกันอย่างยั่งยืน
โดยคณะกรรมการบริษัทได้กำกับดูแลให้มีระบบการบริหารจัดการที่เชื่อมั่นได้ว่าสามารถรับรู้สิทธิของผู้มีส่วนได้เสียต่างๆ
ทั้งที่ได้กำหนดไว้ในกฎหมาย
และที่ได้กำหนดแนวทางไว้เป็นลายลักษณ์อักษรอย่างชัดเจนในหลักบรรษัทภิบาลและจรรยาบรรณเอสซีจี
รวมทั้งรับผิดชอบดูแลให้มั่นใจได้ว่าสิทธิดังกล่าวได้รับการคุ้มครองและปฏิบัติด้วยความเสมอภาคอย่างเคร่งครัด
ประกอบกับสภาวะทางสังคม สิ่งแวดล้อม และการดำเนินธุรกิจที่เปลี่ยนแปลงไป
กลุ่มผู้มีส่วนได้เสียมีความซับซ้อนมากขึ้น
และมีความคาดหวังสูงขึ้นในการที่จะได้รับการปฏิบัติอย่างเป็นธรรมและมีส่วนร่วมในการแสดงความคิดเห็น
การตัดสินใจและการดำเนินการในเรื่องที่มีผลกระทบ
การปฏิบัติต่อผู้มีส่วนได้เสียจึงเป็นเรื่องที่มีความสำคัญมากขึ้น ในปี 2553 เอสซีจีจึงได้จัดทำ
“นโยบายการปฏิบัติต่อผู้มีส่วนได้เสียของเอสซีจี”
เป็นลายลักษณ์อักษรขึ้นเพื่อให้พนักงานมีแนวทางที่ชัดเจนในการดำเนินธุรกิจ
โดยการเพิ่มมูลค่าให้ผู้ถือหุ้นในระยะยาวพร้อมไปกับการคำนึงถึงผลกระทบต่อผู้มีส่วนได้เสียอื่นๆ ทั้งนี้
เอสซีจียึดมั่นในการปฏิบัติตนเป็นพลเมืองที่ดีของสังคม
โดยเฉพาะในทุกชุมชนที่เอสซีจีเข้าไปดำเนินธุรกิจด้วยการเคารพสิทธิและปฏิบัติต่อผู้มีส่วนได้เสียอย่างเป็นธรรม
รับฟังความคิดเห็นหรือความกังวล รวมทั้งสร้างความเข้าใจกับผู้มีส่วนได้เสีย
ส่งเสริมความร่วมมืออย่างสร้างสรรค์ในเรื่องที่ผู้มีส่วนได้เสียให้ความสนใจ
รวมทั้งร่วมพัฒนาสังคมและสิ่งแวดล้อม
ซึ่งจะส่งผลให้เอสซีจีสามารถดำเนินธุรกิจได้อย่างยั่งยืนบนพื้นฐานของความเป็นธรรมกับทุกฝ่ายอย่างแท้จริง
โดยนโยบายดังกล่าวได้เปิดเผยในเว็บไซต์ของเอสซีจี ซึ่งประกอบด้วยหัวข้อหลัก 4 หัวข้อดังนี้

-   ความหมายของผู้มีส่วนได้เสีย

-   นโยบายการปฏิบัติต่อผู้มีส่วนได้เสีย

-   แนวทางการปฏิบัติต่อผู้มีส่วนได้เสีย

-   หน้าที่ของฝ่ายจัดการ

ต่อมาในปี 2554 เอสซีจีได้รวบรวมหลักการและแนวทางที่เอสซีจีได้ปฏิบัติในปัจจุบัน
และเพิ่มเติมนโยบายและแนวปฏิบัติต่อผู้มีส่วนได้เสียกลุ่มต่างๆ
เป็นลายลักษณ์อักษรเพื่อให้พนักงานมีแนวปฏิบัติต่อผู้มีส่วนได้เสียแต่ละกลุ่มที่ชัดเจนมากขึ้น ทั้งนี้
คณะกรรมการบริษัทได้เห็นชอบและให้ประกาศใช้ “นโยบายและแนวปฏิบัติของ บปซ.
ต่อผู้มีส่วนได้เสียกลุ่มต่างๆ” เป็นที่เรียบร้อยแล้ว โดยได้จัดกลุ่มผู้มีส่วนได้เสียรวมทั้งสิ้นเป็น 12
กลุ่ม โดยมีแนวทางการปฏิบัติต่อผู้มีส่วนได้เสียกลุ่มต่างๆ พอสรุปได้ดังนี้

1)  ผู้ถือหุ้น นอกจากสิทธิขั้นพื้นฐาน สิทธิที่กำหนดไว้ในกฎหมายและข้อบังคับบริษัท เช่น
    สิทธิในการขอตรวจสอบจำนวนหุ้น สิทธิในการได้รับใบหุ้น
    สิทธิในการเข้าประชุมผู้ถือหุ้นและออกเสียงลงคะแนน
    สิทธิในการแสดงความคิดเห็นอย่างอิสระในที่ประชุมผู้ถือหุ้น
    รวมถึงสิทธิที่จะได้รับผลตอบแทนอย่างเป็นธรรมแล้ว
    ยังได้ให้สิทธิผู้ถือหุ้นในการเสนอแนะข้อคิดเห็นต่างๆ
    เกี่ยวกับการดำเนินธุรกิจของบริษัทในฐานะเจ้าของบริษัทผ่านกรรมการอิสระ โดยทุกๆ
    ข้อคิดเห็นจะได้รับการรวบรวมเพื่อเสนอให้คณะกรรมการบริษัทพิจารณา

2)  พนักงาน เอสซีจีให้ความสำคัญกับพนักงานโดยถือว่าเป็นทรัพยากรที่มีค่า
    และมุ่งมั่นที่จะให้พนักงานทุกคนมีความภาคภูมิใจและเชื่อมั่นในองค์กร ในปีที่ผ่านมา
    เอสซีจีได้จัดทำโครงการต่างๆ
    เพื่อสนันสนุนและเสริมสร้างบรรยากาศการทำงานร่วมกันเพื่อสร้างสรรค์สิ่งใหม่ๆ
    เสริมศักยภาพของพนักงานให้พร้อมสำหรับการปฏิบัติงานทั้งในและต่างประเทศและรับมือกับสภาวะเศรษฐกิจที่ผันผวน
    นอกจากนี้ ยังให้ความสำคัญกับการรักษาสุขภาพ ความปลอดภัยและสภาพแวดล้อมในการทำงาน
    รวมถึงค่าตอบแทนของพนักงาน

3)  ลูกค้า
    เอสซีจีมีความมุ่งมั่นที่จะให้ผู้ใช้สินค้าและบริการได้รับประโยชน์สูงสุดทั้งด้านคุณภาพและราคา
    ตลอดจนมุ่งพัฒนาและรักษาสัมพันธภาพที่ยั่งยืน
    รวมทั้งจัดให้มีหน่วยงานรับผิดชอบในการให้ข้อเสนอแนะเกี่ยวกับสินค้าและบริการ
    ให้คําปรึกษาเกี่ยวกับวิธีการแก้ปัญหาและรับข้อร้องเรียน
    เพื่อให้ลูกค้าได้รับความพึงพอใจมากที่สุดในสินค้าและบริการของเอสซีจี

4)  คู่ค้า เอสซีจีปฏิบัติตามกรอบการแข่งขันทางการค้าที่สุจริต โดยยึดถือการปฏิบัติตามสัญญา
    จรรยาบรรณเอสซีจี และคำมั่นที่ให้ไว้กับคู่ค้าอย่างเคร่งครัด

5)  คู่ธุรกิจ เอสซีจีมีนโยบายในการดูแลคู่ธุรกิจทั้งในเรื่องสภาพแวดล้อม
    ความปลอดภัยในการทํางาน และผลตอบแทนที่จะได้รับ นอกจากนี้
    ยังส่งเสริมการพัฒนาขีดความสามารถและพัฒนาความรู้ทั้งในงานและนอกงานของคู่ธุรกิจให้สามารถทํางานได้อย่างมีประสิทธิภาพมากยิ่งขึ้น

6)  ผู้ร่วมทุน เอสซีจีเคารพซึ่งสิทธิของผู้ร่วมทุนและปฏิบัติต่อผู้ร่วมทุนทุกรายอย่างเป็นธรรม
    รวมทั้งให้ความร่วมมืออย่างดีกับผู้ร่วมทุน ทั้งนี้
    เพื่อให้การดําเนินงานของกิจการร่วมทุนประสบผลสําเร็จตามวัตถุประสงค์ของกิจการร่วมทุน

7)  เจ้าหนี้ เอสซีจีได้ปฏิบัติตามเงื่อนไขการกู้ยืมเงินตามข้อตกลง และหน้าที่ที่พึงมีต่อเจ้าหนี้ เช่น
    เจ้าหนี้ทางธุรกิจ และเจ้าหนี้ทางการเงิน เป็นต้น นอกจากนี้ บริษัทยังจัดให้มีโครงการต่างๆ
    เพื่อสร้างความสัมพันธ์กับเจ้าหนี้ อาทิ กิจกรรมหุ้นกู้สัมพันธ์

8)  ชุมชน
    เอสซีจีดำเนินธุรกิจอย่างมีคุณธรรมต่อผู้มีส่วนเกี่ยวข้องทุกฝ่ายและถือมั่นในอุดมการณ์การดำเนินธุรกิจที่รับผิดชอบต่อสังคม
    โดยเปิดเผยข้อมูลที่ครบถ้วนและถูกต้อง รวมถึงรับฟังความคิดเห็นและข้อเสนอแนะต่างๆ
    จากภาคประชาสังคมในทุกๆ ส่วน
    เพื่อให้เกิดแนวทางร่วมกันในการดําเนินธุรกิจที่ยั่งยืนเคียงคู่ไปกับการพัฒนาชุมชนและสังคม
    โดยมุ่งสนับสนุนกิจกรรมเพื่อพัฒนาคุณภาพชีวิต
    และเสริมสร้างประโยชน์สุขของชุมชนและสังคมที่เอสซีจีเข้าไปดำเนินธุรกิจทั้งในประเทศไทยและอาเซียน
    ด้วยการสร้างสรรค์กิจกรรมเพื่อสังคมในด้านต่างๆ
    โดยเฉพาะอย่างยิ่งการพัฒนาและส่งเสริมศักยภาพของเยาวชน ทั้งด้านการศึกษา วิทยาศาสตร์
    เทคโนโลยี กีฬา และศิลปะ รวมทั้งการช่วยเหลือบรรเทาสาธารณภัย

9)  หน่วยงานราชการ เอสซีจีให้ความสำคัญกับหน่วยงานราชการในฐานะผู้มีส่วนได้เสีย
    โดยได้กำหนดแนวปฏิบัติในการทำธุรกรรมกับรัฐไว้ในจรรยาบรรณเอสซีจี
    เพื่อให้พนักงานดำเนินการอย่างถูกต้องและเหมาะสม
    รวมถึงการให้ความร่วมมือกับหน่วยงานราชการ
    ทั้งทางด้านวิชาการและการสนับสนุนกิจกรรมต่างๆ

10) สื่อมวลชน เอสซีจีให้ความสำคัญกับการเปิดเผยข้อมูลข่าวสารแก่สื่อมวลชน
    เพื่อให้สามารถสื่อสารต่อไปยังสาธารณชนได้อย่างถูกต้องและรวดเร็วทันต่อเหตุการณ์
    นอกจากนี้ บริษัทยังจัดให้มีโครงการต่าง ๆ เพื่อสร้างความสัมพันธ์กับสื่อมวลชน อาทิ
    กิจกรรมเยี่ยมชมกิจการและโรงงาน และการแลกเปลี่ยนความเห็นระหว่างกัน

11) คู่แข่ง
    เอสซีจีปฏิบัติตามกรอบการแข่งขันทางการค้าที่สุจริตโดยยึดมั่นในการดำเนินธุรกิจด้วยความเป็นธรรมภายใต้กรอบของกฎหมายและจรรยาบรรณเอสซีจี
    โดยในปีที่ผ่านมาบริษัทไม่มีข้อพิพาทใดๆ ในเรื่องที่เกี่ยวกับคู่แข่งทางการค้า

12) ภาคประชาสังคม นักวิชาการ ผู้นำความคิด
    เอสซีจีดำเนินธุรกิจโดยคำนึงถึงความรับผิดชอบต่อสังคมและผู้มีส่วนได้เสียทุกกลุ่ม
    โดยเปิดเผยข้อมูลการดำเนินธุรกิจอย่างโปร่งใส ตรวจสอบได้
    และรับฟังความคิดเห็นและข้อเสนอแนะจากผู้ที่มีส่วนเกี่ยวข้องเพื่อหาแนวทางร่วมกันในการประสานความร่วมมือ
    เพื่อการดำเนินธุรกิจที่ยั่งยืนเคียงคู่ไปกับการพัฒนาชุมชนและสังคม

นอกจากนี้
ยังส่งเสริมให้พนักงานและผู้เกี่ยวข้องมีส่วนร่วมในการปฏิบัติตนเป็นพลเมืองดีที่ทำประโยชน์ให้กับชุมชนและสังคม
ให้เติบโตเคียงคู่กันไปอย่างยั่งยืน แม้กระทั่งในช่วงที่เกิดภาวะวิกฤตทางเศรษฐกิจ
เอสซีจีก็ยังคงดำเนินกิจกรรมเพื่อชุมชนและสังคมอย่างต่อเนื่อง โดยทุ่มเทความคิดสร้างสรรค์
ความรู้ ความสามารถ เพื่อเพิ่มประสิทธิภาพการบริหารจัดการโครงการเพื่อสังคมให้มีประสิทธิผล
ก่อให้เกิดประโยชน์ต่อชุมชนและสังคมสูงสุด

ด้านสิ่งแวดล้อม เอสซีจีจัดทำแนวปฏิบัติการพัฒนาอย่างยั่งยืนด้านการอนุรักษ์และจัดการสิ่งแวดล้อม
ตามแนวทาง 3R (Reduce, Reuse/Recycle, Replenish)
โดยให้ทุกธุรกิจยึดถือเป็นแนวทางดำเนินงาน นับตั้งแต่ออกแบบโรงงาน พัฒนากระบวนการผลิต
เลือกใช้เทคโนโลยีที่เป็นมิตรต่อสิ่งแวดล้อม บริหารจัดการกระบวนการผลิตอย่างเป็นระบบ
รวมทั้งฟื้นฟูและปรับปรุงทรัพยากรธรรมชาติ ปลูกจิตสำนึก
และส่งเสริมให้พนักงานและผู้มีส่วนเกี่ยวข้องทุกฝ่ายมีส่วนร่วมในการดูแลรักษาสิ่งแวดล้อม

ด้วยความมุ่งมั่นดําเนินธุรกิจควบคู่ไปกับการดูแลสิ่งแวดล้อมและสังคม
เอสซีจีจึงให้ความสําคัญกับการวิจัยและพัฒนาสินค้าและบริการที่มีมูลค่าเพิ่มและเป็นมิตรต่อสิ่งแวดล้อม
และจัดทําฉลาก SCG eco value เพื่อรับรองนวัตกรรมที่เป็นมิตรต่อสิ่งแวดล้อม
ผลิตจากกระบวนการพิเศษ ซึ่งส่งผลกระทบต่อสิ่งแวดล้อมน้อยที่สุด โดยอ้างอิงตามมาตรฐาน ISO
14021 ในปี 2555 มีผลิตภัณฑ์ที่ผ่านการรับรองแล้วทั้งสิ้น 61 รายการ
มีรายได้จากการขายคิดเป็นร้อยละ 14 ของรายได้จากการขาย
และตั้งเป้าหมายรายได้จากการขาย SCG eco value เป็น 1 ใน 3
ของรายได้จากการขายรวมภายในปี 2558

เอสซีจีได้กําหนดนโยบายการจัดการของเสียและวัสดุเหลือใช้จากกระบวนการผลิตโดยต้องไม่นําไปกําจัดด้วยการฝังกลบ
(Zero Waste to Landfill) โดยเริ่มต้นจากการลดการก่อให้เกิดของเสียจากแหล่งกำเนิด
คัดเลือกวัตถุดิบที่ทำให้เกิดของเสียน้อยที่สุด สำหรับของเสียที่เกิดขึ้นจะถูกคัดแยกประเภท
หรือแปรรูปเพื่อนำกลับไปใช้ประโยชน์ใหม่ อาทิ
นำไปเป็นเชื้อเพลิงทดแทนหรือวัตถุดิบทดแทนในการผลิตปูนซีเมนต์ นอกจากนั้น
ยังได้กำหนดนโยบายการเลือกซื้อสินค้าจากคู่ค้าที่รับคืนสินค้าใช้แล้ว
เพื่อนำกลับมาใช้ซํ้าหรือแปรรูปให้ใช้ประโยชน์ได้สูงสุด หรือเลือกสินค้าที่มีอายุการใช้งานได้มากขึ้น

เอสซีจีได้ปรับปรุงอาคารสำนักงานใหญ่
และได้รับการรับรองมาตรฐานอาคารประหยัดพลังงานและเป็นมิตรต่อสิ่งแวดล้อมประเภทการปรับปรุงอาคารใช้งาน
(LEED EB: OM) ระดับสูงสุด LEED Platinum จากสภาอาคารเขียวสหรัฐอเมริกา (USGBC)
ในปี 2555 นับเป็นรายแรกในอาเซียน ซึ่งถือเป็นมาตรฐานสากลที่ได้รับการยอมรับในระดับโลก
เพื่อพัฒนาคุณภาพชีวิตพนักงาน และลดผลกระทบจากการใช้อาคาร

นอกจากนั้น เอสซีจียังได้ร่วมกับผู้ประกอบการในนิคมอุตสาหกรรมมาบตาพุด จัดตั้งกลุ่ม
“เพื่อนชุมชน” และร่วมกับผู้ประกอบการอุตสาหกรรมปูนซีเมนต์ในจังหวัดสระบุรี จัดตั้งกลุ่ม
“โรงปูนรักษ์ชุมชน”
โดยทําข้อตกลงร่วมกันในการพัฒนาต้นแบบโรงงานที่เป็นมิตรต่อสิ่งแวดล้อมให้ดีกว่าที่กฎหมายกําหนด
ร่วมมือกับชุมชนแก้ปัญหาต่างๆ ที่เกิดขึ้นร่วมกัน
พร้อมดูแลเอาใจใส่คุณภาพชีวิตของคนในชุมชนด้วยความจริงใจเสมือนคนในครอบครัวโดยมุ่งหวังให้อุตสาหกรรมสามารถอยู่ร่วมกับชุมชนได้อย่างเกื้อกูลและยั่งยืน
ปี 2555 กลุ่มโรงปูนรักษ์ชุมชนได้ขยายแนวคิดไปยังพื้นที่อำเภอเขาวง-พุกร่าง จังหวัดสระบุรี
จัดตั้งกลุ่ม “โรงปูนรักษ์ชุมชนเพื่อนช่วยเพื่อน” ซึ่งเป็นความร่วมมือระหว่างเอสซีจี
ซิเมนต์ปูนซีเมนต์เอเซีย และสมาคมอุตสาหกรรมปูนซีเมนต์ไทย
เพื่อถ่ายทอดองค์ความรู้และแนวปฏิบัติที่มีมาตรฐาน
แลกเปลี่ยนประสบการณ์ด้านกระบวนการผลิตที่เป็นมิตรต่อสิ่งแวดล้อม
และสานต่อโครงการที่เป็นประโยชน์ อาทิ โครงการ Green Truck & Safe Truck
อบรมความปลอดภัยในการขับขี่ทั้งภาคทฤษฎีและภาคปฏิบัติ โครงการปลูกต้นไม้เฉลิมพระเกียรติฯ
เพื่อเพิ่มพื้นที่สีเขียวให้สระบุรีโครงการค่ายเยาวชนอนุรักษ์สิ่งแวดล้อม
เพื่อส่งเสริมให้เยาวชนจากชุมชนรอบโรงงานมีจิตสำนึกรักษาสิ่งแวดล้อม

เอสซีจีมุ่งให้ความสําคัญกับการอนุรักษ์นํ้าอย่างต่อเนื่อง จึงได้ดําเนินโครงการ “เอสซีจี
รักษ์นํ้าเพื่ออนาคต” ด้วยการสนับสนุนชุมชนสร้างฝายชะลอนํ้าเพื่อคืนสมดุลสู่ธรรมชาติ
ตลอดจนช่วยพัฒนาชุมชนให้เข้มแข็งและเติบโตอย่างยั่งยืน ในปี 2555
เอสซีจีได้ร่วมกับชุมชนและเครือข่ายกัลยาณมิตรสร้างฝายชะลอนํ้ากว่า 50,000 ฝาย
เพื่อร่วมฉลองในโอกาสที่เอสซีจีครบรอบ 100 ปีของการดำเนินธุรกิจอย่างยั่งยืน
และยังมุ่งสร้างจิตสํานึกเรื่องสิ่งแวดล้อมและการอนุรักษ์นํ้าในใจของคนในชุมชน
เพื่อสร้างให้ชุมชนเข้มแข็งและเติบโตอย่างยั่งยืนสืบไป
โดยสามารถติดตามข้อมูลเกี่ยวกับกิจกรรมด้านสิ่งแวดล้อมและสังคมของเอสซีจีได้จากรายงานการพัฒนาอย่างยั่งยืน
ที่เอสซีจีจัดทําเพื่อเผยแพร่ตั้งแต่ปี 2544 ได้ที่ www.scg.co.th ทั้งนี้ นโยบายและแนวปฏิบัติของ
บปซ. ต่อผู้มีส่วนได้เสียกลุ่มต่างๆ ปรากฏใน www.scg.co.th

นอกจากนี้ เอสซีจียังเปิดโอกาสให้ผู้มีส่วนได้เสียมีส่วนร่วมในการเสริมสร้างผลการดำเนินงาน
โดยสามารถเสนอแนะความคิดเห็นผ่านทางอีเมล์นักลงทุนสัมพันธ์ (Investor Relations)
ของเอสซีจีที่ invest@scg.co.th ซึ่งข้อเสนอแนะต่างๆ จะได้รับการรวบรวมกลั่นกรอง
เพื่อรายงานต่อฝ่ายจัดการเอสซีจี และคณะกรรมการบริษัท ตามลำดับต่อไป

ในปี 2555 เอสซีจีได้ริเริ่มจัดทำร่างจรรยาบรรณคู่ธุรกิจ
เพื่อส่งเสริมแนวคิดในการดำเนินธุรกิจอย่างมีคุณธรรมและรับผิดชอบไปยังคู่ธุรกิจ
ให้ร่วมกันปฏิบัติตนเป็นพลเมืองดีควบคู่ไปกับการกำกับดูแลกิจการที่ดี
ซึ่งขณะนี้อยู่ในระหว่างการพิจารณากลั่นกรองและกำหนดกรอบแนวทางการส่งเสริมที่เหมาะสมและมีประสิทธิภาพก่อนนำไปขยายผลให้คู่ธุรกิจนำไปใช้เป็นกรอบแนวทางดำเนินธุรกิจต่อไป

การเปิดเผยข้อมูลและความโปร่งใส (Disclosure and Transparency)

เอสซีจีให้ความสำคัญเรื่องการเปิดเผยสารสนเทศ
เนื่องจากเป็นเรื่องที่มีผลกระทบต่อการตัดสินใจของผู้ลงทุนและผู้มีส่วนได้เสีย
จึงมีความจำเป็นที่ต้องมีการควบคุม
และกำหนดมาตรการในการเปิดเผยสารสนเทศทั้งที่เป็นสารสนเทศทางการเงินและที่ไม่ใช่ทางการเงินให้ถูกต้องตามที่กฎหมายกำหนด
โดยมีสาระสำคัญครบถ้วน เพียงพอ เชื่อถือได้ และทันเวลา ทั้งภาษาไทยและภาษาอังกฤษ
โดยเปิดเผยข้อมูลสารสนเทศผ่านระบบ SET Community Portal ของตลาดหลักทรัพย์ฯ
และเว็บไซต์ของเอสซีจี เอสซีจียึดถือปฏิบัติตามกฎหมาย กฎเกณฑ์ ข้อบังคับต่างๆ
ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย และหน่วยงานอื่นของรัฐ
อย่างเคร่งครัดและติดตามการแก้ไขเปลี่ยนแปลงอยู่อย่างสม่ำเสมอ เพื่อให้มั่นใจได้ว่ากฎหมาย
กฎเกณฑ์ ข้อบังคับที่เอสซีจี ถือปฏิบัตินั้นมีความถูกต้อง
และเป็นหลักประกันให้ผู้ถือหุ้นเชื่อมั่นในการดำเนินธุรกิจที่โปร่งใส ถูกต้อง ตรงไปตรงมา เช่น

1.  เปิดเผยข้อมูลการเงินและข้อมูลที่มิใช่ข้อมูลการเงินอย่างถูกต้อง ครบถ้วน ทันเวลา

2.  จัดทำรายงานความรับผิดชอบของคณะกรรมการต่อรายงานทางการเงินและแสดงไว้คู่กับรายงานผู้สอบบัญชีในรายงานประจำปี

3.  กำหนดให้กรรมการและผู้บริหารต้องรายงานการมีส่วนได้เสียของตนและบุคคลที่มีความเกี่ยวข้อง
    ซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัท หรือบริษัทย่อย
    โดยมีหลักเกณฑ์และวิธีการรายงาน ดังนี้

-   รายงานเมื่อเข้าดํารงตําแหน่งกรรมการหรือผู้บริหารครั้งแรก

-   รายงานทุกครั้งเมื่อมีการเปลี่ยนแปลงข้อมูลการมีส่วนได้เสีย

-   รายงานเป็นประจําทุกสิ้นปี

-   ในกรณีที่กรรมการพ้นจากตําแหน่งและได้กลับเข้าดํารงตําแหน่งกรรมการใหม่โดยต่อเนื่อง
    กรรมการท่านนั้นไม่ต้องยื่นแบบรายงานใหม่หากไม่มีการเปลี่ยนแปลงข้อมูลการมีส่วนได้เสีย

-   ให้กรรมการและผู้บริหารส่งแบบรายงานการมีส่วนได้เสียแก่เลขานุการบริษัท
    และเลขานุการบริษัท จะต้องส่งสําเนารายงานการมีส่วนได้เสียนี้ให้ประธานกรรมการ
    และประธานกรรมการตรวจสอบทราบภายใน 7 วันทําการนับแต่วันที่ได้รับรายงาน

4.  ในปี 2553
    คณะกรรมการบริษัทได้กำหนดนโยบายให้กรรมการต้องเปิดเผย/รายงานการซื้อ-ขายหุ้น/ถือครองหลักทรัพย์ของบริษัทให้ที่ประชุมคณะกรรมการทราบทุกครั้ง

5.  เปิดเผยวิธีการสรรหากรรมการ และวิธีการประเมินผลการปฏิบัติงานของคณะกรรมการ

6.  เปิดเผยข้อมูลการปฏิบัติหน้าที่ในคณะอนุกรรมการและจำนวนครั้งการเข้าประชุมเป็นรายบุคคล

7.  เปิดเผยโครงสร้างการดำเนินงานและการลงทุนในบริษัทย่อย และบริษัทร่วมอย่างชัดเจน

8.  เปิดเผยข้อมูลค่าตอบแทนที่กรรมการแต่ละคนได้รับจากการเป็นกรรมการในคณะอนุกรรมการเป็นรายบุคคล

9.  เปิดเผยนโยบายการจ่ายค่าตอบแทนแก่กรรมการและผู้บริหารระดับสูง รวมทั้งรูปแบบ ลักษณะ
    และจำนวนค่าตอบแทนที่กรรมการแต่ละคนได้รับจากการเป็นกรรมการในคณะอนุกรรมการชุดต่างๆ

10. เปิดเผยนโยบายการดูแลสิ่งแวดล้อมและสังคม และผลการปฏิบัติตามนโยบาย

11. รายงานนโยบายการกำกับดูแลกิจการและผลการปฏิบัติงานตามนโยบาย

12. เปิดเผยโครงการลงทุนที่สำคัญต่างๆ และผลกระทบที่มีต่อโครงการลงทุน
    โดยเปิดเผยข้อมูลสารสนเทศผ่านระบบ SET Community Portal ของตลาดหลักทรัพย์ฯ
    และเว็บไซต์ของเอสซีจี เพื่อให้ผู้ถือหุ้น นักลงทุน สื่อมวลชน
    และผู้เกี่ยวข้องได้รับทราบข้อมูลที่ถูกต้อง ทั่วถึง และโปร่งใส เช่น ในปี 2555
    บริษัทได้เปิดเผยโครงการลงทุนธุรกิจด้านผลิตภัณฑ์ก่อสร้างของประเทศอินโดนีเซียโดยเข้าซื้อหุ้นทั้งหมดใน
    Boral Indonesia โครงการเพิ่มสัดส่วนการถือหุ้นในธุรกิจกระเบื้องเซรามิกของ
    Mariwasa ในประเทศฟิลิปปินส์ โครงการลงทุนในผลิตภัณฑ์ HVA
    ของธุรกิจกระดาษโดยการเข้าร่วมทุนเพื่อจัดตั้งบริษัทสยาม นิปปอน อินดัสเตรียล เปเปอร์
    จำกัด และโครงการลงทุนในธุรกิจซิเมนต์ในประเทศอินโดนีเซียและกัมพูชา เป็นต้น

นอกจากนี้ ในปี 2555
คณะกรรมการบริษัทยังคงยึดมั่นแนวปฏิบัติเรื่องการเปิดเผยข้อมูลที่เกี่ยวข้องกับเอสซีจี
เพื่อเป็นการจัดระเบียบการเปิดเผยข้อมูลของเอสซีจีให้เป็นระบบ
และป้องกันความเสียหายที่อาจเกิดขึ้นจากการเปิดเผยข้อมูลอย่างไม่ถูกต้อง รวมทั้งเพื่อให้ผู้ถือหุ้น
นักลงทุน สาธารณชน หรือผู้มีส่วนได้เสียต่างๆ
มั่นใจได้ว่าการเปิดเผยข้อมูลของเอสซีจีมีความถูกต้องชัดเจน สอดคล้องกับกฎหมาย
และเป็นไปอย่างเท่าเทียมกันตามนโยบายการเปิดเผยข้อมูล (Disclosure Policy)
ซึ่งได้จัดทำขึ้นในปี 2551
โดยได้กำหนดให้มีบุคคลที่มีสิทธิเปิดเผยข้อมูลสำคัญที่ยังไม่ได้เปิดเผยสู่สาธารณะ
กำหนดแนวปฏิบัติในการเปิดเผยข้อมูลประเภทต่างๆ สู่สาธารณะ
และกำหนดช่วงเวลาที่ต้องใช้ความระมัดระวังเป็นพิเศษก่อนกำหนดเวลาที่จะเปิดเผยข้อมูลสำคัญออกสู่สาธารณะ
ซึ่งรายละเอียดของแนวปฏิบัติได้เผยแพร่ให้ผู้มีส่วนได้เสียและบุคคลทั่วไปทราบบนเว็บไซต์ของเอสซีจี

หน่วยงานนักลงทุนสัมพันธ์ของเอสซีจีได้ทำหน้าที่ติดต่อสื่อสารกับนักลงทุนสถาบัน นักลงทุนรายย่อย
ผู้ถือหุ้น รวมทั้งนักวิเคราะห์และหน่วยงานภาครัฐที่เกี่ยวข้องอย่างเท่าเทียมและเป็นธรรม
โดยหากผู้ถือหุ้นต้องการข้อมูลเพิ่มเติม สามารถติดต่อโดยตรงที่หน่วยงานนักลงทุนสัมพันธ์
invest@scg.co.th ซึ่งในปี 2555 ได้มีการจัดกิจกรรมต่างๆ เพื่อให้กรรมการผู้จัดการใหญ่
และผู้ช่วยผู้จัดการใหญ่ได้พบปะกับนักลงทุนรายย่อย นักลงทุนสถาบัน และนักวิเคราะห์อย่างสม่ำเสมอ
โดยได้นำเสนอผลการดำเนินงาน งบการเงิน ฐานะการเงิน
คำอธิบายและวิเคราะห์ของฝ่ายจัดการ (Management Discussion & Analysis)
ตลอดจนแนวโน้มในอนาคต สรุปได้ดังนี้

-   เพิ่มมิติใหม่ของการจัดกิจกรรม Domestic Roadshow
    โดยวิธีเดินทางเข้าพบปะพูดคุยกับนักลงทุนสถาบันที่มีสำนักงานในกรุงเทพฯ
    เพื่อชี้แจงและสรุปข้อมูลทั่วไปของเอสซีจี

-   จัดกิจกรรมเพื่อให้กรรมการผู้จัดการใหญ่เอสซีจี และผู้ช่วยผู้จัดการใหญ่เอสซีจี
    พบปะนักลงทุนสถาบันในประเทศเพื่อชี้แจงและสรุปข้อมูลทั่วไปของเอสซีจี

-   จัด Analyst Conference ทุกไตรมาส

-   จัด Roadshow ในต่างประเทศ รวมทั้งสิ้นจำนวน 14 ครั้ง

-   Company Visit ต่างๆ
    ตลอดจนการตอบข้อซักถามจากนักลงทุนโดยตรงผ่านทางอีเมล์และโทรศัพท์อย่างสมํ่าเสมอ

ความรับผิดชอบของคณะกรรมการ

รายละเอียดในข้อที่ (1) – (4) ข้างต้น หัวข้อที่ 2 เรื่อง ปัจจัยความเสี่ยง หน้า 4 และหัวข้อที่
9 เรื่องการควบคุมภายใน หน้า 131

(5) การดูแลเรื่องการใช้ข้อมูลภายใน (หน้า 121 - 122)

(6) บุคลากร

“เชื่อมั่นในคุณค่าของคน” หนึ่งในอุดมการณ์เอสซีจี
โดยให้ความสำคัญต่อคุณค่าของพนักงานและถือว่าเขาเหล่านั้นคือสมบัติที่มีค่าที่สุด
พยายามคัดสรรบุคลากรที่มีความรู้ความสามารถและมีคุณธรรมเข้ามาร่วมงาน ให้การฝึกฝน พัฒนา
และดูแลอย่างดี ด้วยสวัสดิการและผลตอบแทนตามสมควร ด้วยเหตุนี้
เอสซีจีจึงปรับปรุงระบบบริหารทรัพยากรบุคคลให้สอดคล้องกับกลยุทธ์ทางธุรกิจอย่างต่อเนื่อง
โดยกำหนดยุทธศาสตร์การพัฒนาทรัพยากรมนุษย์ใน 5 ปีข้างหน้า ดังต่อไปนี้

  1. การเตรียมความพร้อมทรัพยากรบุคคลเพื่อรองรับการขยายธุรกิจในอนาคต

1.  การเตรียมกำลังพลเพื่อรองรับการขยายงาน

  นอกเหนือจากเรื่องความพร้อมในด้านกำลังพลของพนักงานที่จะไปปฏิบัติงานต่างประเทศ
  (International Staff) และการสรรหาพนักงานท้องถิ่น (SCG Staff in Overseas
  Operations) เพื่อรองรับการขยายตัวทางธุรกิจในต่างประเทศแล้ว เอสซีจียังสร้าง SCG
  Brand ให้เป็นที่รู้จักในฐานะ Employer of Choiceมีการทำ Campus Recruitment
  ในสถานศึกษาชั้นนำ มอบทุนการศึกษากับนักศึกษา
  และพนักงานท้องถิ่นตั้งแต่ระดับปริญญาตรีถึงปริญญาเอก
  รวมถึงการสร้างความสัมพันธ์อันดีกับภาครัฐ เอกชน ชุมชน
  และบริษัทชั้นนำในประเทศที่เอสซีจีไปลงทุน ยิ่งไปกว่านั้นในทุกไตรมาส
  เอสซีจีมีการจัดประชุมคณะกรรมการSCG Coordinator ของแต่ละประเทศ
  โดยมีวัตถุประสงค์เพื่อให้การบริหารงานบุคคลในแต่ละประเทศสอดคล้องกับนโยบายของเอสซีจี
  และเป็นช่องทางในการแลกเปลี่ยนข้อมูลทั้งด้านธุรกิจและคน
  เพื่อประโยชน์ในการดูแลพนักงานท้องถิ่น
  และพนักงานที่ได้รับมอบหมายให้ไปปฏิบัติงานต่างประเทศต่อไป

2.  การพัฒนาความสามารถพนักงาน

  เอสซีจีมุ่งส่งเสริมให้เกิดบรรยากาศที่เอื้อให้พนักงานมีความกระตือรือร้น ใฝ่เรียนรู้
  และเกิดการเรียนรู้ทั้งจากหลักสูตรฝึกอบรม กิจกรรมการแบ่งปันความรู้ การจัดการองค์ความรู้
  และการเรียนรู้จากประสบการณ์ในการลงมือปฏิบัติ
  ทำให้พนักงานเป็นผู้มีทัศนคติและพฤติกรรมที่เหมาะสมตามค่านิยมหลักขององค์กร มีความรู้ ทักษะ
  และโลกทัศน์ที่กว้างไกล สามารถตอบสนองความต้องการของลูกค้าได้อย่างรวดเร็ว
  หลักสูตรพื้นฐานทางด้านธุรกิจอย่าง Abridged Business Concept (ABC) Business
  Concept Development (BCD) Management Development Program (MDP)
  Executive Development Program (EDP) และ Advanced Management Program
  (AMP) ได้นำมาพัฒนาพนักงานในแต่ละระดับอย่างต่อเนื่อง ยิ่งไปกว่านั้น
  เอสซีจียังมุ่งเน้นการพัฒนาพนักงานทุกระดับตาม Competency โดยออกแบบ Training
  Roadmap ที่สามารถสร้างความรู้ ทักษะ และ การทำงานทั้งด้าน Technical และ
  Management

  และเพื่อเป็นการรองรับการขยายการลงทุนในต่างประทศ
  เอสซีจีได้เสริมสร้างความสามารถของพนักงานในการทำงานในต่างประเทศ
  หรือทำงานร่วมกับพนักงานชาวต่างชาติ โดยการให้ความรู้ด้านภาษา วัฒนธรรม
  และแนวปฏิบัติในการดำเนินธุรกิจในแต่ละประเทศ เช่น จัดหลักสูตร Cross-cultural
  Development Program และ Business Practice Program นอกจากนั้นยังพัฒนาหลักสูตร
  SCG Orientation International Program
  สำหรับพนักงานท้องถิ่นเพื่อให้เข้าใจวิถีแห่งการดำเนินธุรกิจของ SCG
  รวมทั้งสร้างความภาคภูมิใจในเอสซีจีและสร้าง Network ในการทำงานด้วย

3.  การปรับปรุงระบบบริหารงานบุคคลเพื่อสนับสนุนการปฏิบัติงานในต่างประเทศ

  บริษัทใหม่ที่ตั้งขึ้นในต่างประเทศจำเป็นต้องมีระบบบริหารงานบุคคลที่ดี
  มีมาตรฐานในระดับเดียวกับ เอสซีจีและมีความเหมาะสมกับท้องถิ่น ด้วยเหตุนี้เอสซีจี ได้
  Implement ซอฟท์แวร์ระบบบริหารงานบุคคล “e-HR” ในบริษัทต่างๆ
  ที่เอสซีจีไปลงทุนในต่างประเทศ เอสซีจีนำ Excellent Practices ต่างๆ เช่น โครงการ
  SCG Career Camp การดูแลพนักงานด้วยระบบคณะกรรมการบุคคล การพัฒนาพนักงาน TQM
  TPM Safety ไปประยุกต์ใช้กับธุรกิจในต่างประเทศ
  เพื่อแสดงให้เห็นว่าเอสซีจีมุ่งการลงทุนระยะยาว ยั่งยืนและเพิ่มประสิทธิภาพในการทำงาน
  รวมทั้งการเปิดโอกาสให้พนักงานท้องถิ่นมีโอกาสเติบโตในหน้าที่การงานอย่างทัดเทียมกันทั้งเอสซีจี
  นอกจากนี้ยังได้จัดทำ SCG HR Platform อันเป็นเสมือนแนวทางการนำระบบ HR
  ของเอสซีจีไปใช้ในประเทศต่างๆ อย่างมีประสิทธิภาพมากขึ้น
  และสำหรับพนักงานจัดการระดับสูงเอสซีจีได้กำหนดเป็นนโยบายว่าพนักงานควรมีประสบการณ์การทำงานในต่างประเทศด้วย

  2. สร้างวัฒนธรรมใหม่เพื่อกระตุ้นให้เกิดองค์กรแห่งนวัตกรรม

  2.1 การปรับเปลี่ยนวัฒนธรรมองค์กรให้เป็นองค์กรแห่งนวัตกรรม

  เอสซีจีได้จัดกิจกรรมต่างๆ ขึ้นมาเพื่อสนับสนุน
  และปรับเปลี่ยนวัฒนธรรมในการทำงานเพื่อให้เอสซีจี
  ได้รับการยอมรับในฐานะเป็นองค์กรแห่งนวัตกรรมร่วมกับการปรับเปลี่ยนพฤติกรรมการทำงานของพนักงานด้วย
  โดยพนักงานจะยึดมั่นในอุดมการณ์เอสซีจี และจรรยาบรรณ (SCG Code of Conduct)
  เป็นแนวทางการปฏิบัติงาน มีวิธีคิด วิธีทำงานที่กล้าพูด กล้าแสดงความคิด เปิดใจรับฟัง (Open)
  และพร้อมปรับตัวเพื่อสิ่งที่ดีกว่าเสมอ (Challenge) เพื่อสร้างความเป็น Innovative
  Workplace ให้เกิดขึ้นรวมทั้งกิจกรรมส่งเสริมอื่นๆ เช่น จัดกิจกรรมประกวด Inno Award
  Idea Tank Book Brief Eager to Learn เป็นต้น
  เอสซีจียังเล็งเห็นถึงความสำคัญของการเพิ่มจำนวนนักวิจัย (Researcher)
  ภายในองค์กรในในสาขาที่สอดคล้องกับทิศทางธุรกิจ เพื่อให้เป็น Critical Mass
  ที่จะช่วยผลักดันนโยบายนวัตกรรมให้เห็นผลอย่างรวดเร็ว

2.  การพัฒนาความสามารถของพนักงานที่สนับสนุนวัฒนธรรมนวัตกรรม

  เพื่อพัฒนา Competency ของพนักงานที่สนับสนุนวัฒนธรรมนวัตกรรม
  เอสซีจีได้จัดโปรแกรมพัฒนาพนักงานในแต่ระดับ เช่น Thinking Skills for Innovation
  Coaching for Innovation Leadership Development Program และ Inno
  Executive Coaching ในขณะเดียวกัน ได้พัฒนา SCG Inno Facilitators
  ในทุกธุรกิจเพื่อให้เป็นผู้ผลักดัน และสนับสนุนให้เกิดวัฒนธรรมนวัตกรรมภายในองค์กร

3.  การปรับปรุงระบบการบริหารงานบุคคลเพื่อสนับสนุนวัฒนธรรมนวัตกรรม

  ระบบการบริหารงานบุคคลเป็นเครื่องมือสำคัญตัวหนึ่งที่ช่วยผลักดันให้นวัตกรรมให้บรรลุผลอย่างยั่งยืน
  ระบบการบริหารงานบุคคลที่สนับสนุนนโยบายข้างต้น มีดังนี้

  - การปรับปรุง Recruitment Process โดยพัฒนาระบบสมัครงานภายใน และการโยกย้าย
  เพื่อให้พนักงานสามารถวาง Career ของตนเองได้จากระบบ SCG Career Click

  - การทบทวนระบบการบริหารผลการปฏิบัติงาน (Performance Management System)
  เพื่อสามารถ จูงใจพนักงาน และทีมงาน ทั้งในด้านผลลัพธ์ และวิธีการทำงานที่ผลักดันให้เกิด
  Innovation ได้สำเร็จ

  - การกำหนดการบริหารค่าจ้างและ Career Development สำหรับ Researcher และ
  Specialist ในธุรกิจต่างๆ

  - การดูแลพนักงานให้มีสุขภาพแข็งแรงทั้งกายและใจ โดยการจัดกิจกรรมเพื่อดูแลสุขภาพแบบ
  องค์รวม (Holistic Health Program) รวมทั้งปรับปรุงระบบสวัสดิการเพื่อสร้าง
  Employee Engagement อันจะนำไปสู่การร่วมมือร่วมใจกันสร้างวัฒนธรรมนวัตกรรมต่อไป

  - การร่วมมือกับสถาบันการศึกษาภายนอกเพื่อการวิจัยและพัฒนา เช่น สถาบัน AIT
  จุฬาลงกรณ์มหาวิทยาลัย รวมทั้งการพัฒนาทักษะพนักงาน Technician ด้านเทคโนโลยีเครื่องกล
  ร่วมกับมหาวิทยาลัยเทคโนโลยีพระจอมเกล้าพระนครเหนือ (มจพ.) และโครงการ Model
  School โครงการต้นแบบการผลิตช่างเทคนิคเพื่ออุตสากรรม ร่วมกับคณะกรรมการอาชีวศึกษา
  เพื่อรองรับการพัฒนา และปรับปรุงเทคโนโลยีของเอสซีจีในอนาคต

เอสซีจีเชื่อมั่นว่าความมุ่งมั่นในการพัฒนาทรัพยากรบุคคลให้มีความรู้ ความสามารถ และคุณธรรม
จะทำให้เอสซีจีสามารถบรรลุถึงความเป็นองค์กรแห่งนวัตกรรมในระดับสากล
และพร้อมที่เอสซีจีสามารถเติบโตได้อย่างยั่งยืนทั้งภายในประเทศ และในภูมิภาคอาเซียนสืบไป

ณ สิ้นปี 2555 บริษัทปูนซิเมนต์ไทย จำกัด (มหาชน) มีจำนวนพนักงาน 555 คน คิดเป็นค่าตอบแทน
1,045 ล้านบาท ในขณะที่มีจำนวนพนักงานรวมทั้งเอสซีจี 38,799 คน และคิดเป็นค่าตอบแทน
27,361 ล้านบาท (ซึ่งค่าตอบแทนประกอบด้วย เงินเดือน โบนัส เงินกองทุนสำรองเลี้ยงชีพ
และสวัสดิการ เป็นต้น)

รายละเอียดจำนวนพนักงานแยกตามกลุ่มธุรกิจของเอสซีจี

ณ วันที่ 31 ธันวาคม 2555

  ---------------------------------------------- ------------------------
  บริษัท / กลุ่มธุรกิจ                                 จำนวนพนักงาน (คน)

  บริษัทปูนซิเมนต์ไทย จำกัด (มหาชน)                    555

  เอสซีจี เคมิคอลส์                                  4,836

  เอสซีจี เปเปอร์                                   8,992

  เอสซีจี ซิเมนต์                                    7,963

  เอสซีจี ผลิตภัณฑ์ก่อสร้าง                             12,682

  เอสซีจี ดิสทริบิวชั่น                                 2,734

  อื่นๆ                                            1,037

  รวม                                            38,799
  ---------------------------------------------- ------------------------